Buš dodelio najviše amerièko civilno priznanje Džordžu Robertsonu - 2003-11-12\nPredsednik Buš je dodelio najviše amerièko civilno priznnaje generalnom sekretaru NATO-a, Džordžu Robertsonu, koji su povlaèi sa te funkcije. Iz Bele kuæe javlja novinarka Glasa Amerike Pola Vulfson:\nPredsednik Buš je izjavio da Medalja slobode koja je dodeljana Džordžu Robertsonu predstavlja odgovorajuæe priznanje za èoveka koji se nalazio na èelu NATO-a u najosetljivijem razdoblju u istoriji tog saveza.\n”Naš savez se i dalje suoèava i bori sa pretnjama miru, prosperitetu i slobodi. Robertsonovo vodjstvo je bilo od suštinskog znaèaja za pobede ostvarene u toj borbi.“\nPredsednik Buš je takodje ukazao da je NATO transformisan tokom mandata Džordža Robertsona, koga je nazvao strpljivim, odluènim liderom èije umeæe i talenat su tokom protekle 4 godine omoguæili mnoga ostvarenja. Amerièki predsednik je izjavio da je Robertson adekvatno odogvorio kritièarima NATO-a koji su tvrdili da je savez orudje preostalo iz hladnog rata i da je postao nepotreban posle pada Sovjetskog Saveza. Prema Bušovim reèima, NATO se danas širi i preuzima nove izazove.\n”Neki su se svojevremeno pitali da li NATO može da odgovori na nove pretnje 21. veka. Danas snage NATO-a se bore protiv terorizma u Avganistanu i podržavaju jednu multinacionalnu diviziju u Iraku.“\nOvo nije bio prvi put da je Medalja slobode dodeljna jednoj stranoj liènosti: nju su veæ dobili bivši južnoaftrièki predsednik Nelson Mandela i bivši èeski predsednik Vaclav Havel. Džordž Robertson je izjavio da èinjenica da je i njemu dodeljeno to priznanje obeležava važan presedan.\n”Mislim da sam prvi Škotlandjanin koji je primio to najviše civilno odlikovanje SAD i time se vrlo ponosim.“\nSveèanost dodele Medalje slobode održana je juèe, tokom poslednje posete Džordža Robertsona Vašingtonu u svojstvu generalnog sekretara NATO-a. On se sa te dužnosti povlaèi iduæeg meseca.


Tri prosvetna sindikata uputila su danas ministru prosvete Srdjanu Verbiću zahtev za isplatu naknade plate za vreme provedeno na godišnjem odmoru u 2015. i 2016. godini.\nSindikat obrazovanja Srbije, Sindikat radnika u prosveti Srbije i GSPRS “Nezavisnost” naveli su u dopisu ministru da je u 2015. godini svaki prosvetni radnik “zakinut” u proseku za 3.000 dinara po osnovu naknade za godišnji odmor kao i da “niko ne garantuje da se to neće desiti i ove godine”.\n“Posebnim kolektivnim ugovorom za zaposlene u osnovnim i srednjim školama i domovima učenika precizirano je da zaposleni imaju pravo na naknadu plate u visini koja se obračunava i isplaćuje prema odredbama Zakona o radu za vreme provedeno na godišnjem odmoru, plaćenom odsustvu i državnom prazniku”, stoji u dopisu.\nProsvetari su naveli i da je Konvencijom Medjunarodne organizacije rada, predvidjeno da u prosek dvanaestomesečnih primanja zaposlenih ulazi i prekovremeni, noćni rad i slično.\n“Zakonom o radu predvidjeno je da zaposleni ima pravo na naknadu zarade u visini prosečne zarade u prethodnih 12 meseci, u skladu sa opštima aktom i ugovorom o radu, za vreme odsustvovanja sa rada na dan praznika koji je neradni dan, godišnjeg odmora, plaćenog odsustva, vojne vežbe i odazivanja na poziv državnog organa”, podsetili su sindikati.\nOni su pozvali ministra da “u što kraćem roku” u celosti budu isplaćene naknade plata za vreme provedeno na godišnjem odmoru zaposlenima koji su “oštećeni” kršenjem navedenih odredbi kao i da direktorima ustanova i načelnicima školskih uprava pošalje dopis koji je u skladu sa navedenim zakonskim propisima, Posebnim kolektivnim ugovorom i Konvencijom.


Potpredsednik Ivan Đoković na otvaranju kineskog trgovinskog centra u Kikindi – nova investicija NR Kine u Vojvodini – Покрајински секретаријат за привреду и туризам\nKikinda, 20. jun 2017. – Potpredsednik Pokrajinske vlade i pokrajinski sekretar za privredu i turizam, Ivan Đoković, učestvovao je danas na svečanom otvaranju novog trgovinskog centra ,,Asia Shopping Centre“ u Kikindi, nove investicije Narodne Republike Kine na teritoriji AP Vojvodine. Đoković je sa kineskim investitorima, predstavnicima Gradske uprave Kikinde i ambasade NR Kine u Republici Srbiji, presekao crvenu vrpcu koja označava početak novog poslovnog poduhvata na teritoriji ovog banatskog grada.\nKikindski novootvoreni kineski trgovinski centar jedan je od najvećih i se prostire na preko 3.000 kvadratnih metara, u čije je opremanje uloženo više od tri miliona evra. Otvaranju su prisustvovali predstavnici Ambasade Kine u Srbiji, Pokrajinske Vlade, Gradske uprave Kikinda, kao i veliki broj privrednika.\nPrilikom otvaranja, potpredsednik Ivan Đoković je istakao da je otvaranje ovog impozantnog trgovinskog centra u Kikindi rezultat odličnih odnosa domaćih i kineskih privrednika.\n,,Ovo je jedan od projekata koji je realizovan, a postoji još mnogo koji bi uskoro trebalo da se privredu kraju. Vlasnik bi trebalo uskoro da objekat proširi, a samim tim zaposli još radnika. Kinezi su prepoznali Srbiju i Vojvodinu kao značajnog spoljnotrgovinskog partnera“, istakao je Đoković, dodavši da je ovaj investicioni poduhvat samo jedna u nizu investicija koja će doneti kapital i na taj način pomoći trgovinu i otvaranje novih radnih mesta u Vojvodini.\nU novom kineskom trgovinskom centru trenutno je angažovano 30 radnika, a proširenjem kapaciteta biće uposleno još 20.


Akcija dobrovoljnog davanja krvi u Crvenom krstu | ZLATIBORSKE NOVINE\nŠtab za vanredne situacije Grada Užica u saradnji sa Crvenim krstom organizovao je akciju dobrovoljnog davanja krvi. Svi dobrovoljni davaoci, krv mogu dati u prostorijama Crvenog krsta do petka u terminu od 13 do 16 časova.\nOvo je način da svi naši sugrađani, koji se osećaju dobro i imaju ispod 65 godina, daju svoj doprinos kako bismo obezbedili dovoljne količine krvi u našem gradu – naveo je zamenik gradonačelnika Užica Ivan Stanisavljević.\nIako je za sada stanje po pitanju količina raspoložive krvi, stabilno, treba prikupiti što veće količine krvi da bi u nekom narednom periodu bili spremni za druge scenarije – ističe Stanisavljević.\nNa sednici Štaba za vanredne situacije opštine Požega analizirana trenutna situacija


RTCG - Radio Televizija Crne Gore - Nacionalni javni servis :: Korona virus - Svijet :: Italija otvara granice, spašava turističku sezonu\nSAOBRAĆAJNE GUŽVE 03. 06. 2020. 12:52 >> 12:51 2\nItalija danas otvara granice za evropske turiste nakon mjesec dana postepenog ublažavanja mjera uvedenih zbog pandemije koronavirusa.\nPredsjednik Italije Serđo Matarela je juče upozorio da "zdravstvena kriza još nije završena" i pohvalio jedinstvo zemlje tokom pandemije.\n"Cilj je da svima pokažemo da je Italija spremna da prihvati strance" na bezbjedan način, rekao je on.\nPrema pisanju dnevnika "Korijere dela sera", samo 40 od 1.200 hotela u Rimu je otvoreno, a samo desetak u Milanu.\nKad je riječ o poljoprivrednom sektoru, pozdravljeno je otvaranje granica što će omogućiti ulazak u zemlju "oko 150.000 sezonskih radnika iz Rumunije, Poljske i Bugarske", koji neće morati da idu u karantin.


Eurobank dobitnik nagrade za korporativno volontiranje | CityMagazine\nAktivnosti u okviru projekta Godina dobrih dela bile su usmerene na više od 30 institucija obrazovanja, socijalne i dečje zaštite, zdravstvenog sistema, zatim humanitarno-ekološke i sportske akcije koje su realizovane tokom 2016. godine. U okviru projekta, zaposleni su donirali svoje vreme i know-how držeći predavanja, radeći volonterski ili učešćem u raznim humanitarnim akcijama. Ukupna vrednost projekta je viša od 90.000 evra, a od toga 30.000 u materijalnim sredstvima i preko 5.000 sati u vremenu zaposlenih.\nDobitnici nagrada za korporativno volontiranje u prostorijama UNDP-a\n„Učešće u programu korporativnog volontiranja je velika motivacija, ali istovremeno i nagrada za 1.250 zaposlenih u Eurobank. Cilj projekta Godina dobrih dela jeste da kroz udruživanje u društveno korisnim inicijativama zaposleni banke čine svet boljim, jačaju duh zajedništva i empatije i verujem da smo to i postigli“, rekla je Željka Ćirić Jakovljević, direktor marketinga i korporativnih komunikacija u Eurobank.\nPredstavnici "Eurobank Srbija" sa nagradom za korporativno volontiranje\nEurobank je krajem 2015. godine inicirala projekat Godina dobrih dela, koji je osmišljen sa ciljem da aktivno uključi zaposlene koji će tokom cele godine serijom društveno odgovornih aktivnosti pomagati marginalizovanim grupama i promovisati humanost i dobročinstvo. Na ovaj način Eurobank šalje poruku društvenoj zajednici da za dobra dela nije neophodna velika materijalna investicija, već da svaki pojedinac deo svog vremena i minimalnih sredstava može da nameni onima kojima je to najpotrebnije i zbog čega će se neprivilegovani osetiti ravnopravnim članovima društva.\nBio-Oil: Ulje za negu kože koje poboljšava izgled ožiljaka, strija i neujednačenog tena društvo · eurobank · humanitarna akcija · lokalna zajednica · nagrada · volonterski rad


30.05.2019 u 12:43\nDa li je premeštanje radnika u katastru mera protiv korupcije ili kazna za učešće u štrajku\nRepublički geodetski zavod (RGZ) danas je saopštio da je premeštanje službenika sa jednog na drugo radno mesto efikasna antikoruptivna mera koja se primenjuje u toj državnoj službi još od 2016. godine. „Ova mera, rotacija državnih službenika, primenjena je prvi put na nivou Beograda u martu 2016. godine kada su radna mesta zamenili šefovi pravnih službi, a u septembru iste godine i načelnici beogradskih katastara”, navodi se u saopštenju koje prenosi Beta. Predsednik Saveza samostalnih sindikata Srbije Ljubisav Orbović juče je izjavio da se u RGZ sa radnih mesta premeštaju radnici koji su učestvovali u štrajku, a ministar rada Zoran Đorđević je najavio da će poslati inspekciju u RGZ. „Stručni i upravni nadzor RGZ-a sproveo je rutinsku kontrolu rada službe za katastar nepokretnosti\nSlovenija ratifikovala sporazum o radnicima iz Srbije\nSlovenački parlament ratifikovao je juče bilateralni sporazum sa Srbijom kojim se reguliše zapošljavanje srpskih radnika u Sloveniji. Iako sporazum ima za cilj zadovoljavanje potreba slovenačkih kompanija i zaštitu prava radnika, mnoge grupacije ga nisu podržale, javlja portal Diplomacy and commerce, prenosi Tanjug. Njime se, pored ostalog, radnik iz Srbije vezuje za jednog poslodavca u periodu od godinu dana. Sporazum, koji je postignut u februaru 2018, sačinjen je po uzoru na sličan sporazum potpisan s Bosnom i Hercegovinom, odakle u Sloveniju dolazi najviše radnika, dok je Srbija na drugom mestu.


"Mali Šengen" otvoren za ceo region, naredni sastanak verovatno u Beogradu - European Western Balkans\nAutor Tanjug 21. 12. 2019.\nTIRANA – Na samitu lidera Zapadnog Balkana u Tirani donete su odluke o unapređenju trgovinske razmene između Albanije, Severne Makedonije i Srbije, koje će biti potpisane u Podgorici ili Beogradu, u zavisnosti od dogovora, izjavio je danas predsednik Srbije Aleksandar Vučić, prenosi Tanjug.\nNa sastanku kojem su prisustvovali premijer Albanije Edi Rama, premijer Severne Makedonije Zoran Zaev, predsednik Srbije Aleksandar Vučić, a po prvi put i predsednik Crne Gore Milo Đukanović, između ostalog se razgovaralo se o formiranju “što jedinstvenijeg” tržišta rada.\nPremijer Severne Makedonije Zoran Zaev rekao je nakon sastanka da će Albanija i Severna Makedonija preuzeti softverski sistem iz Srbije koji će omogučiti građanima te dve zemlje da mogu elektronski da apliciraju za posao, a da će taj sistem otvoriti priliku svim građanima Srbije, Severne Makedonije i Albanije da rade u ove tri zemlje bez dodatni dokumenata, radnih dozvola ili viza.\n“Pričali smo o kreiranju mogućnosti da bilo koji građanin sveta kada jednom uđe u ovom regionu da mu više mu ne trebaju dodatna dokumenta kada bude putovao u celom regionu Zapadnog Balkana. Ako Kinez sleti u Beogradu, može slobodno da putuje u svih šest zemalja regiona”, naglasio je Zaev.\nPrema rečima predsednika Srbije Aleksandra Vučića, pored toga što veterinarske i fitosanitarne inspekcije na granici Srbije i Severne Makeodnije rade 24 sata, i carinski timovi imati sastanak u narednom periodu, kako da se olakša carinjenje i da se dalje smanjuje čekanje na granici.\nU tom smislu, dodao je da će povećati broj traka i vaga na graničnim prelazima, kako bi kamioni neuporedivo brže prolazili – šets ili sedam umesto 23 sata.\nOčekuje se i implementacija dogovora o tzv. povlašćenim operatorima, što će Srbija i Albanija potpisani bilateralno na sledećem sastanku, a to podrazumeva da određene kompanije, koje su već prepoznatljive mogu lakše da prelaze granicu.\nU toku su i razgovori o bezpapirnim sistemima koji bi koristile carinske službe zemalja regiona i druge agencije.\nRama: Kosovo se samoizoluje\nPremijer Albanije Edi Rama izjavio je danas da nema nikakvih dodatnih uslova za uključivanje Kosova u inicijativu “mali Šengen” i istakao da smatra da “Kosovu nije potrebna samoizolacija”.\n“Ako je Kosovu potrebno poštovanje, integracija, ekonomski razvoj, ovo je taj put”, rekao je Rama na konferenciji za novinare u Tirani, posle sastanka sa liderima Srbije, Severne Makedonije i Crne Gore, upitan da li je bilo nekih dodatnih uslova za učešće Kosova i šta misli o komentarima Hašima Tačija na inicijativu “mali Šengen”.\nRama je rekao da je inicijativa inkluzivna, da nikoga ne isključuje i da bi se bilo kakva uslovljavanja smatrala neprihvatljvim. “Kosovu nije potrebna izolacija, da samo sebe isključuje”, rekao je Rama.\nCrnogorski predsednik Milo Ðukanović izjavio je danas u Tirani da je Crna Gora posvećena regionalnim inicijativama i da će u narednom periodu učestvovati u razgovorima u okviru inicijative “mali Šengen“ i doprinositi da region Zapadnog Balkana u što bližoj budućnosti ostvari svoju evropsku integraciju.\nÐukanović je kazao da je Crna Gora spremna da bude domaćin nekog od budućih sastanaka.\nVučić: Za novu agendu rasta potrebna pomoć od međunarodnih finansijskih institucija\n“Kroz razgovor sa predstavnicima međunarodnih organizacija zatražili smo podršku i pomoć, kao i za novu agendu rasta sa Svetskom bankom. Tražili smo i podršku projektima kao što je projekat za basen donje Drine koji se tiče Srbije, BiH i Crne Gore, ali i za nove projekte EBRD i EIB”, rekao je Vučić nakon današnjeg sastanka u Tirani.\nOn je primetio da se povećava trgovinska razmena sa zemljama u regionu i da tu Srbija ima problem sa kosovskom administracijom koja je uvela takse na robu iz Srbije i tako faktički zabranili trgovinu.\nVučić je naglasio da je Crna Gora dobrodošla u inicijativu “mali Šengen” ukoliko želi da učestvuje, a da će Srbija, Severna Makedonija i Albanija svakako nastaviti svoj put.\nNaredni sastanak u Beogradu\nOčekuje se da će naredni sastanak inicijative biti održan u Beogradu krajem januara ili početkom februara sledeće godine. “Nakon tog sastanka, građani Srbije, Severne Makedonije i Albanije već moći da osete koristi od ove regionalne saradnje”, rekao je Zaev.\nZaev je pozvao lidere svih zemalja u regionu da očestvuju na sastanku koji će biti održan u Beogradu. “Nakon Beograda, očekujem da sastanak bude u Podgorici, da budemo tamo i nadamo se da može to da se nastavi i u Prištini ili Sarajevu”, kazao je Zaev.\nAleksandar VučićEdi Ramamali ŠengenMilo ĐukanovićRegionalna saradnjaZoran Zaev


Da li bi srpska vojska probila Solunski front i 2018? Ova vežba daje odgovor (foto) - Sputnjik Srbija\n13:02 25 April 2019\nDa li bi srpska vojska probila Solunski front i 2018? Ova vežba daje odgovor (foto)\n17:00 06.11.2018 (osveženo 17:05 06.11.2018) Preuzmite kraći link\nPripadnici Kopnene vojske i Ratnog vazduhoplovstva i protivvazduhoplovne odbrane Vojske Srbije pripremaju se na poligonu „Pasuljanske livade“ i poligonu na Pešteru za predstojeću vežbu „Vek pobednika 1918-2018“.\nReč je o najvećoj vojnoj vežbi u poslednjih nekoliko godina, koju Vojska Srbije organizuje na 10 lokacija širom Srbije, u slavu i čast srpskih junaka koji su vojevali velike bitke i odlučili ishod Prvog svetskog rata pobedonosnim pohodom od Solunskog fronta do slobode za Srbiju.\nPripadnike vojske su obišli ministar odbrane Aleksandar Vulin i načelnik Generalštaba Vojske Srbije, general-potpukovnik Milan Mojsilović, koji su se uverili u stepen pripremljenosti pripadnika srpske armije za predstojeću vežbu.\nSrpska avijacija na vežbi na Pasuljanskim livadama\nNakon obilaska, ministar Vulin je istakao da je na „Pasuljanskim livadama“ i na poligonu na Pešteru danas vežbalo više od 3.600 vojnika sa velikim brojem tehnike i vazduhoplova.\n„Na ovaj način potvrdili smo našu spremnost za konačno izvođenje vežbe i da možemo da pređemo na viši strategijski nivo“, ocenio je ministar, a saopšteno je iz Ministarstva odbrane.\nNa vežbi su mogla da se vide dejstva lovačke avijacije, lovačko-bombarderske avijacije, artiljerijskih sredstava i tenkova M-84\nNa poligonu „Pasuljanske livade“ pripadnici Treće brigade, u sadejstvu sa RV i PVO, realizovali su segment vežbe po temi „Borbena grupa u napadu“.\nRukovodilac vežbe, komandant Treće brigade, pukovnik Slađan Stamenković istakao je da je prikaz bio prilika da se sagleda sadejstvo avijacije, tehničkih i oklopnih jedinica, kao i ostalih jedinica koje učestvuju u vežbi.\nOn je precizirao da su pripadnici Treće brigade, Mešovite artiljerijske brigade, 98. i 204. vazduhoplovne brigade prikazali obučenost u rukovanju najsavremenijim naoružanjem i ostalim sredstvima koja su u upotrebi u jedinicama Vojske Srbije.\nPripadnici Treće brigade, u sadejstvu sa RV i PVO na vežbi „Vek pobednika 1918-2018“\nNa Pešterskoj visoravni pripadnici Druge brigade i RV i PVO prikazali su segmente uvežbavanja po temi „Borbena grupa na maršu sa prelaskom u napad“.\nKomandant Druge brigade, brigadni general Željko Kuzmanović istakao je da su jedinice te brigade, uz podršku dela jedinica RV i PVO i uz podršku artiljerijskih sredstava Druge brigade, kao i sredstava koja će uskoro biti uvedena u naoružanje Vojske Srbije, ostvarivale dejstvo po zamišljenom neprijatelju u prostoru.\nNa Pešteru je danas vežbalo više od 3.600 vojnika sa velikim brojem tehnike i vazduhoplova\n„Mogla su da se vide i dejstva lovačke avijacije, lovačko-bombarderske avijacije, artiljerijskih sredstava i tenkova M-84“, dodao je general Kuzmanović.\nVežba „Vek pobednika 1918-2018“ izvodiće se u realnim uslovima i Vojska Srbije će tokom dva dana, sa oko 8.000 pripadnika na više od 600 borbenih sistema i 24 vazduhoplova, prikazati nivo svoje operativne osposobljenosti, saopštilo je Ministarstvo odbrane.\nTokom vežbe će, kako je planirano, biće utrošeno 103 tone ubojnih sredstava.\nvojna vežba, Vojska Srbije


Dan online - Drustvo: FLEŠ - 2019-11-09\nSa radionice FLEŠ\nTrening o planiranju\nU okviru projekta tehničke saradnje i podrške javnim nacionalnim emiterima zemalja Zapadnog Balkana, u Radio-televiziji Crne Gore održan je dvodnevni trening na temu programsko-produkcionog i finansijskog planiranja i izvještavanja. Kako je objavljeno iz Javnog servisa, na radionici je iskustva RTV Slovenije prenio ekspert Evropske radio-difuzne unije (EBU) Marko Fili.\nFili je rekao da će proces digitalizacije, u nekoj mjeri, promijeniti način rada.\nKonkursi za učenike\nMinistarstvo odbrane raspisalo je dva konkursa za učenike osnovnih i srednjih škola za izbor najboljih esejskih i likovnih radova. Iz tog resora su kazali da se na konkurs za izbor najboljih eseja na temu „Vojska Crne Gore – čuvar crnogorskog identiteta”, mogu prijaviti učenici trećih i četvrtih razreda svih srednjih škola.\n– Za učenike petih i šestih razreda osnovnih škola, otvoren je konkurs za izbor najboljih likovnih radova na temu „Vojnik na zadatku”, u cilju približavanja vojnog poziva djeci, kao i uloge i značaja Vojske u društvu – navodi se u saopštenju.


Saopštenje - Predmet Počuča sutra pred sudijom (22.07.2014.)\nPredmet Počuča sutra pred sudijom\nU sredu, 23. jula 2014. godine, pred Višim sudom u Beogradu biće održan pretres u krivičnom postupku protiv Radomira Počuče, povodom poziva na linč aktivistkinja udruženja "Žene u crnom".\nDa podsetimo, 27. marta 2014. godine, Počuča, tada portparol antidiverzantske jedinice MUP-a, je na svom privatnom Facebook nalogu postavio link sa vešću da organizacija "Žene u crnom" obeležava 15 godina od zločina nad albanskim civilima na Kosovu, sa informativnog portala dnevnih novina Blic. Uz vest, otvoreno i direktno pozvao je pripadnike svih navijačkih grupa da skup spreče nasiljem. Ovom pozivu na nasilje, posle inicijalne Počučine objave pridružili su se mnogi desničarski aktivisti na društvenim mrežama, kao i šira javnost.\nU vezi sa navedenim, YUCOM je 28. marta 2014. godine podneo krivičnu prijavu Višem javnom tužilaštvu u Beogradu za krivično delo Rasna i druga diskriminacija, ali ju je tužilaštvo prekvalifikovalo u krivično delo Ugrožavanje sigurnosti.\nKao posledica Počučinog poziva na nasilje ispred prostorija organizacije "Žene u crnom", održan je protest desničarskih organizacija, a koji je rezultirao i peticijom stanara zgrade da se "Žene u crnom" isele iz svojih prostorija u Jug Bogdanovoj ulici. Ovakva reakcija stanara je u ovakvoj atmosferi donekle i razumljiva, s obzirom na to da su, posle navedenog protesta stanari bili zabrinuti za svoju bezbednost.\nKomitet pravnika za ljudska prava podržava pravovremenu reakciju nadležnih organa i podseća javnost da ovaj incident nije usamljen, da su aktivisti organizacija često na meti neistomišljenika i da je dosadašnja politika nekažnjivosti otvorila prostor za ovako ekstremna delovanja, usmerena protiv svih pojedinaca i organizacija koji se svojim radom zalažu za toleranciju i promociju ljudskih prava.\nPodsetimo i na slučaj u kome su državni organi odbili vođenje postupka protiv odgovornih lica u dnevnom listu Kurir, a koji smo pokrenuli zbog širenja mržnje protiv pripadnika albanskog naroda.\nSvi navedeni primeri ukazuju na nedostatak političke volje da se ovaj problem sistemski reši i zaustavi širenje mržnje kako protiv pripadnika manjinskih grupa, tako i protiv svih koji se zalažu za njihova prava.\nKao zastupnici organizacije "Žene u crnom", očekujemo da pravosuđe izmeni dosadašnju praksu nekažnjivosti u slučajevima širenja mržnje i napada na branitelje i braniteljke ljudskih prava i sprovede fer i pravično suđenje.


LG GBP31DSLZN frižider sa zamrzivačem cena, cene Srbija, prodaja Beograd Novi Sad Niš\nLG GBP31DSLZN frižider sa zamrzivačem cene\nLG GBP 31DSLZN Samostojeći, Energetski razred A++, Kapacitet frižidera 234 l, Kapacitet zamrzivača 107 l... specifikacija\ncena od 60.990,00 do 65.399,00 din | prodavnica (5)\nEPonuda nije internet prodavnica već Vam omogućava da brzo i lako nađete LG GBP31DSLZN frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi LG frižider sa zamrzivačem GBP31DSLZN na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za LG Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za LG GBP31DSLZN frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za LG GBP31DSLZN frižider sa zamrzivačem. Pre kupovine, podatke za LG frižider sa zamrzivačem GBP31DSLZN proverite na sajtu PROIZVOĐAČA.


Teroristi postaju heroji mladih u Francuskoj | Vestinet.rs\nPočetna SVET\tTeroristi postaju heroji mladih u Francuskoj\nTeroristi postaju heroji mladih u Francuskoj\nStrah od radikalizacije u siromašnim predgrađima francuskih gradova, naseljenih uglavnom emigrantima, pojačana je posle nedavnih terorističkih napada u Parizu.\nPrema izveštaju agencije AFP, koja je prenela razgovor sa predsednikom lokalnog fudbalskog kluba iz predgrađa Liona Muhamedom Trijom, on je bio zapanjen reagovanjem tinejdžera iz kluba na vesti o terrorističkom napadu na redakciju lista „Šarli Ebdo“ u kojem je usmrćeno 12 osoba.\n„Oni se dive tim momcima (teroristima)“, rekao je predsednik kluba dodajući da je ubistvo ukupno 17 nedužnih civila u napadima u Parizu, u očima tih dečaka – čin hrabrosti.\nLionsko predgrađe je jedno od francuskih blokova sa visokim zgradama odakle je krenula nasilna pobuna emigranata 2005. godine, nakon što je policajac ubio jednog doseljenika.\nAgencija navodi da su predgrađa velikih gradova sinonim za neuspeh integracije u Francuskoj i da u njima stasavaju generacije sa osećajem napuštenosti i izolacije.\nTokom odavanja pošte minutom ćutanja stradalima u terorističkim napadima, u školama širom Francuske zabeleženo je oko 200 incidenata, koje su izazvali učenici koji nisu želeli da pokažu poštovanje za ubijene građane.\nBraća Kuaši koji su izvršili napad na „Šarli Ebdo“ radikalizovali su svoje stavove tokom boravka u zatvoru, smatraju sociolozi, koji su upozorili da ne treba izvoditi ishitrene zaključke samo na osnovu toga gde je neko odrastao.\nSociolog sa univerziteta u Nantu Reno Epstejn, ocenio je da su predgrađa „mikrokosmos mnogo šireg problema, uključujući etničku diskriminaciju“.\nPosle nereda 2005. godine, francuske vlade uložile su milijarde evra kako bi podstakle razvoj predgrađa i otvorile nova radna mesta, ali prema rečima Trija: „Nalivanje tona betona nije dovoljno, potreban je ljudski dodir“.\nSergej Trifunović: Udarali su me sa svih strana! – VIDEO\nAlternativna medicina: Ruski iscelitelji postavljaju dijagnozu pomoću položaja akni na vašem licu!\nJаsnо је: Akо dа svе, nаstrаdаćе јеdnаkо kао dа nе dа ništа


Sramni i nekulturni napad predsednika PDP Branislava Borenovića na predsednika SNSD i srpskog člana Predsedništva BiH Milorada Dodika ogolio je sve frustracije i komplekse večnih i doživotnih izbornih gubitnika, ali i dodatno potvrdio da je sve što je Dodik rekao o njima apsolutno tačno, izjavio je portparol SNSD Radovan Kovačević.\n– Ako se pažljivo pročita Borenovićeva izjava, jasno se vidi da je on stilom, rečnikom i odnosom prema Dodiku kao legitimnom predstavniku srpskog naroda i Republike Srpske stao rame uz rame sa hrvatskim članom Predsedništva BiH Željkom Komšićem koji na isti način napada predsednika Dodika. Kako drugačije protumačiti taj nivo nekulture u kojem neko upotrebljava izraze potput ‘šizofrena politika’ ili ‘šapama prigrabiti’. Naš narod je to najbolje opisao time da reči više govore o onome ko govori, nego onome o kome govori – naglasio je Kovačević.\nOn je upitao Borenovića šta je “slagao Dodik u svojim istupima u javnosti”.\n– Da li je možda laž da je počasni predsednik PDP Mladen Ivanić glasao za strategiju spoljne politike BiH u kojoj je pisalo da je NATO prioritet, iako je pre toga u Narodnoj skupštini Republike Srpske odlučeno da Srpska želi da bude vojno neutralna. Nije laž, to je činjenica – istakao je Kovačević u izjavi za Srnu.\nOn je upitao da li je možda laž i da je Igor Crnadak kao ministar inostranih poslova u Savetu ministara bio saučesnik u lažnoj međunarodnoj kampanji u kojoj je Republika Srpska optuživana da formira paravojne formacije i da će izazvati ratne sukobe ili još konkretnije kada je odgovor SNSD-a na političke ucjene SDA nazvao proglašenjem rata.\n– Ni to nisu laži, već notorne činjenice. Ili je možda laž to da je Ivanić, ulizujući se SDA u nadi da će ostati njihovo pastorče, bio predavač na njihovoj političkoj akademiji gde je rekao da je on lično zaslužan za prenos svih značajnih nadležnosti sa Republike Srpske na nivo BiH. Ni to nije laž, već činjenica – istakao je Kovačević.\nPrema njegovim rečima, najvažnije je da su građani Srpske sve to itekako prepoznali i to jasno ispoljili na izborima, te da to još jednom potvrđuje da su Borenovićeve manipulacije uzaludne.\n– Borenović i PDP već 13 godina u kontinuitetu i u Srpskoj i u inostranstvu pokušavaju da Republiku Srpsku predstave kao najcrnje mesto na zemaljskoj kugli na kojem apsolutno ništa ne valja. Jedini rezultat toga je da oni u kontinuitetu gube izbore. I mi smo svesni da u Srpskoj nije sve dobro, ali je činjenica da su oni, opozicija, najlošiji deo Republike Srpske – istakao je Kovačević.\nOn je dodao da je očigledno da PDP i opozicija nikako ne mogu da prežale to što nije uspeo njihov dogovor sa SDA i što ta stranka, ipak, nije podržala Ivanića za delegata u Domu naroda Parlamentarne skupštine BiH, pa je on danas prvi put posle 20 godina, u skladu sa izbornom voljom građana Srpske, bez bilo kakve političke funkcije, prenosi Srpskainfo.\n– To najbolje govori o tome kako su oni vodili politiku u poslednje četiri godine – zaključio je Kovačević.


Leonardo da Vinči - Lepota iščezava iz života, ali ne i iz umetnosti\nPetak, 20 Februar 2015 14:14\nLeonardo da Vinči - Lepota iščezava iz života, ali ne i iz umetnosti Istaknut\nLeonardo da Vinči - Ljiljan\nNeki od Leonardovih aforizama poseduju uzvišenost biblijskih stihova, pa čak povremeno i podsećaju na parabole, psalme ili Knjigu propovednikovu. U jednom svom čuvenom zapisu Leonardo kaže: "Lepota iščezava iz života, ali ne i iz umetnosti", izražavajući time uverenje da slikarstvo predstavlja najviši oblik umetnosti: "Jezik će ti izgoreti od žeđi a telo zanemoćati od umora pre no što uspeš rečima da opišeš ono što slika u trenu prikazuje oku."\nA evo i njegovih razmišljanja o besmrtnosti koju stvaramo svojim načinom života i zaveštanjem dela koja ostavljamo potomstvu: "O, vi što spavate, šta je san? San podseća na smrt. O, zašto ne stvarate dela koja će vas učiniti besmrtnima, radije no što za života snom podražavate nesrećne mrtve." A na drugom mestu, slično tome: "Izbegavajte rad čija dela umiru zajedno s radnikom."\nOvaj zapis podseća na biblijske pouke: "Ne tražite bogatstva koja mogu nestati; vrlina je naše istinsko blago, i prava nagrada svome vlasniku... Od imanja i bogatstva uvek treba zazirati; oni često vlasniku oduzimaju čast, izlažući ga podsmehu što ih je izgubio." Sve te misli potiču od čoveka kojeg su neki savremenici nazivali "sasvim neobrazovanim."\nIz knjige Šervin B. Nuland - Leonardo da Vinči\nPročitano 2849 puta\tPoslednji put izmenjeno Nedelja, 12 April 2020 10:42\nŠervin B Nuland\nViše iz ove kategorije « Dijego Rivera - Portret dve žene\tFrida Kalo - Dve Fride »\nVi ste ovde: Home Paleta Leonardo da Vinči - Lepota iščezava iz života, ali ne i iz umetnosti


Nakon bolnice, Dečjeg i Školskog dispanzera: Kompanija “Le Belijer” pomogla i kikindskom ZZJZ · gradski.online\nNakon bolnice, Dečjeg i Školskog dispanzera: Kompanija “Le Belijer” pomogla i kikindskom ZZJZ\nKIKINDA- Francuska kompanija “Le Belijer” donirala je kikindskom Zavodu za javno zdravlje računarsku opremu koja će se koristiti za evideniranje vakcinisanih lica, ali i testiranih i pacijenata obolelih od koronavirusa.\nPaskal Marmou, direktor fabrike “Le Belijer” u našem gradu, računarsku opremu vrednu nešto više od 200.000 dinara, uručio je dr Sandra Radlović, direktorici ove ostanove. Nakon bolnice, ali i Dečjeg i Školskog dispanzera, ovo je nova donacija francunske kompanije kikindskom zdravstvu:\n-Verujem da smo u više navrata dokazali da smo pravi partner lokalnoj zajednici. Ovom donacijom želimo da podržimo proces vakcinacije. Drago nam je što možemo da pomognemo u ovim izazovnim vremenima.\nU ime kompanije i zaposlenih želeo bih da izrazim svoju zahvalnost Zavodu za javno zdravlje i svim medicinskim radnicima jer rade odličan posao. Njihov doprinos očuvanju javnog zdravlja je nemerljiv- izjavio je direktor Paskal Marmou\nDa je “Le Belijer” i ovim gestom pokazao da ima visok stepen društvene odgovornosti saglasni su dr Sandra Radlović i Nikola Lukač, gradonačelnik Kikinde. Uz zahvalnost donatotorima, iskoristili su i ovu priliku da sugrađane pozovu da se vakcinišu.\nO značaju masovne imunizacije i trenutnoj epidemiološkoj situaciji govorila je dr Tatjana Pecarski, epidemilog ZZJZ. Ona je rekla da je u Severnobanatskom okrugu, od početka godine testirano oko 7.500 građana, dok Kikindi, u ovom trenutku, ima oko 500 aktivnih kovid slučajeva:\n-Dosad je u našem gradu vakcinisano oko 30 odsto punoletnih građana. Još 5.000 osoba čeka da dobije drugu dozu, što znači da će biti imunizovano 40 odsto punoletne populacije. Da bismo epidemiju sveli da pojedinačne slučajeve, potrebno je da bude vakcinisano 70 procenata građana- podvukla je dr Pecarski.\nU Domu penzionera dostupne su vakcine “Sinofarm”, “Astra Zeneka”, “Fajzer” i “Sputnjik V”. Od petka do nedelje , vakcinalni punkt neće raditi, a masovna imunizacija nastaviće se u ponedeljak.\nPrethodnoGrad darivao 127 beba: Ruskinja Alena, kikindska snajka, prijatno iznenađena\nSledećeAkademija Oxford ima bogatu ponudu IT kurseva: Osnovni i napredni nivo, izbor je na vama


Osuđen na smrt preko Zoom poziva – mojKontakt portal – Radio Televizija Kontakt\nBy Petar Avlijas / 22. 05. 2020.\nIzricanje kazni preko Skype-a ili FaceTime nije nova pojava. To je rezultat dugogodišnjih priprema sudija koji vjeruju da mogu uštediti vrijeme i novac prilagođavanjem sudova novoj tehnologiji, izbegavajući da prevoze optužene u sudnice.\nNiz izvještaja sudija otvorio je put glavnim elementima suđenja koji se nazivaju sistemima “živih veza” (live link). Sa pandemijom i mjerama socijalnog distanciranja je ovaj način izricanja kazne postao prilično izražen.\nIako se smatra da je ovaj način izricanja kazni finansijski isplativiji, a sada, u vrijeme pandemije, čak i neophodan, ova odluka suda je šokirala svjetsku javnost.\nKoličina heroina kojom je on, trgovao, iznosi 28,5 grama, a Genasan se na sudu izjasnio da nije kriv za djelo koje mu se stavlja na teret, poričući da poznaje posrednike koji su obuhvaćeni slučajem.\nOrganizacije za ljudska prava su se pobunile, navodeći da se u presudama o smrtnoj kazni nerijetko griješi, i da je zabrinjavajuće što je sud htio da ubrza proces i donese presudu preko Zoom platforme, navodi “The Guardian”.\nPopularne Google aplikacije dobijaju nove funkcije\nPeugeot ima novog “lavića”\niMac i Mac Pro bi mogli imati retro dizajn\nLazić: Možda je pametnije da krenemo od sljedeće sezone


Zaboravljeno selo (1941)\n(US, 1941) 60’\nBurgess Meredith (narator)\nHerbert Kline, Alexander Hackenschmid\nDeca u malom selu umiru, a jedini koji ih leči je lokalna vračara - indijanska starica. Ona leči bolesnu i umiruću decu svojim narodnim lekovima – zmijskom kožom koju stavlja deci na grudi. Jedina obrazovana osoba u selu je mladi učitelj, koji predlaže da selo zatraži pomoć od strane zdravstvene službe Savezne vlade Meksika. Kada vladini zvaničnici dođu da posete selo, vračara organizuje njihov bojkot. Njen uticaj je toliko jak da se samo jedna osoba, dečak Huan Dijego, koji je pod učiteljevim uticajem, usuđuje da se pozdravi sa javnim zdravstvenim radnicima. Dečak odvodi svoju mlađu bolesnu sestru do državnih lekara. Oni počnu da je neguju, a Huan Dijego bez dozvole lokalnog stanovništva pokušava da reši problem sa neispravnom vodom. Ljutiti otac, koji je sve vreme na strani vračare, izbacuje ga iz kuće. Međutim, učitelj organizuje dečakov odlazak do velikog meksičkog grada gde treba da dobije obrazovanje i zdravstvenu negu koju zaslužuje...\nZaboravljeno selo je jednostavan i dirljiv film o zabačenom meksičkom selu koje ima problem sa izvorima vode, inficiranim pogubnim bakterijama, ali ima i učitelja - individualca, jedino spremnog da se uhvati u koštac sa rešavanjem teških nedaća, uprkos tome što nepismeni i zatucani stanovnici odbijaju svaku pomoć. Snažni dokumentarno-igrani eksperimentalni film sa amaterskim glumcima, pružio je priliku cenjenom američkom levičarskom reditelju Herbertu Klajnu i češkom izbeglici Aleksanderu Hamidu da stvore jedno od najbitnijih socijalnih ostvarenja ranih četrdesetih godina. Njih dvojica su zajedno sa Hansom Burgerom još tri godine ranije snimili značajan film Kriza, o otporu nacistima u Čehoslovačkoj ( prikazan na Nitratnom festivalu 2005. godine), a za Zaboravljeno selo koje je ušlo u sve potonje istorije filma, su tek posle rata, osam godina posle premijere, nominovani za venecijanskog “Zlatnog lava“.\n“Zaboravljeno selo, nesumnjivo je ostvarenje koje zaslužuje simpatije publike, a za one koji se susreću sa ovim problemom u realnosti, predstavlja trajnije zadovoljstvo... Kreatori ovog ostvarenja bili su primarno zainteresovani da ispričaju jednostavnu, humanu i poštenu priču, želeći da zabeleže na filmu pokretni zapis o bitnim aspektima života. I u tome, uz saglasnost administrativne vlasti, bili su veoma efektni.“\nBosley Crowther: “The New York Times” film reviews, 19. 11. 1941.


POMOĆ OD 20 MILIONA EVRA KREDITA ZA UBLAŽAVANJE POSLEDICA KRIZE Preko banke Intesa EBRD pruža podršku firmama i opštinama u Srbiji - Biznis.rs\nBankeInvesticijeNovac 29.10.20. 14:03 Ljiljana Begović 0\nEvropska banka za obnovu i razvoj obezbedila je kredit od 20 miliona evra Banci Intesa Beograd za podršku firmama i opštinama u Srbiji, kako...\nEvropska banka za obnovu i razvoj obezbedila je kredit od 20 miliona evra Banci Intesa Beograd za podršku firmama i opštinama u Srbiji, kako bi se izborili sa ekonomskim posledicama pandemije korona virusa.\nKredit EBRD u iznosu od 20 miliona evra, biće pomoć preduzećima i opštinama u Srbiji da se izbore sa ekonomskim padom usled pandemije korona virusa. Sredstva EBRD namenjena su za potrebe likvidnosti kompanija, malih preduzeća i opština koje doživljavaju pad svojih aktivnosti i prometa.\n„EBRD nastavlja da uvećava finansiranje lokalnog poslovanja preko svojih partnerskih banaka kako bi održala poslovanje i sačuvala radna mesta. Sa novim finansiranjem za Banku Intesa, naša sredstva za realnu ekonomiju u Srbiji koja se obezbeđuju od kreditora približavaju se iznosu od 400 miliona evra samo ove godine“, rekla je regionalna direktorka EBRD za Zapadni Balkan Žužana Hargitai (Zsuzsanna Hargitai).\nNova kreditna linija od 20 miliona evra\nIzvršna direktorka Banka Intesa Beograd Draginja Ðurić je rekla da nova kreditna linija od 20 miliona evra nastavak saradnje sa EBRD, koji je dugoročni partner te banke, u pružanju podrške realnoj ekonomiji u Srbiji.\n„Veoma smo zadovoljni što možemo kompanijama da pomognemo sredstvima da bolje prevaziđu negativne posledice korona virusa na njihovo poslovanje i tako doprinesu oporavku ekonomije. Banca Intesa je do sada stavila više od 288 miliona evra na raspolaganje građanima i preduzećima u Srbiji putem ugovora o kreditnoj liniji zajedno sa EBRD“, rekla je Ðurić, prenosi Tanjug.\nNOVA KREDITNA LINIJA EBRD ZA PREDUZETNICE Još osam… Evropska banka za obnovu i razvoj (EBRD) odobrila je kreditnu…\nEBRD POMAŽE SLOVENAČKOM "PETROLU" Za ublažavanje… Evropska banka za obnovu i razvoj (EBRD) odobrila je kredit…\nU CRNOJ GORI UGROŽENO 36.000 RADNIH MESTA EBRD… Evropska banka za obnovu i razvoj i Međunarodna organizacija rada…\nEBRD35 KREDITI127 UBLAŽAVANJE POSLEDICA PANDEMIJE9


Pompeo danas kod Putina - UGLJEVIK.INFO\nPompeo danas kod Putina\nPredsjednik Rusije Vladimir Putin planira danas sa državnim sekretarom SAD Majklom Pompeom da razgovara o bilateralnim odnosima, strateškoj stabilnosti i regionalnim pitanjima, saopštio je portparol Kremlja Dmitrij Peskov.\nOn je rekao da će Putin i Pompeo razgovarati o najvažnijim pitanjima.\n– Јasno je da će u dnevni red biti uvršteni bilateralni odnosi, strateška stabilnost i pitanja razoružavanja, kao i krize u regionima, prije svega u Iranu, Siriji i Venecueli, i denuklearizacija Korejskog poluostrva – istakao je Peskov.\nNaglasio je da će se sastanak održati u Sočiju, nakon sastanka Pompea sa šefom ruske diplomatije Sergejom Lavrovom.\nAmerički mediji najavljuju da će Pompeo pokrenuti niz pitanja koja dijele Rusiju i SAD, ali se očekuje da njihov razgovor donese nešto više od samo iznošenja suprotnih stavova.\nZvaničnici Stejt departmenta smatraju da je današnji susret i prilika da se razgovor podigne na viši nivo, prenosi Vašington post.\nBijela kuća i Kremlj nemaju iste poglede na brojne probleme, poput Venecuele, Irana, Sirije, Sjeverne Koreje, Ukrajine, sporazum o kontroli naoružanja, a odnos dodatno opterećuje navodno miješanje Rusije u predsjedničke izbore u SAD, navode mediji.\n– Mi nećemo riješiti ova pitanja preko noći, ali moramo biti angažovani da stvorimo mogućnosti za napredak – rekao je zvaničnik Stejt departmenta.\nPompeo i Putin sastaće se u crnomorskom Sočiju, gdje se nalazi Putinova ljetnja rezidencija.


16:2809 Nisan 2021\nIzdat je nalog za pritvor za ukupno 53 osobe, uključujući 19 u aktivnoj službi, 32 otpuštenih i dva penzionisana vojna lica\nDržavno tužilaštvo u Ankari donijelo je odluku o lišavanju slobode 53 osumnjičenih u okviru istrage protiv terorističke organizacije FETO, javlja Anadolu Agency (AA).\nU saopćenju Tužilaštva navodi se da se radi o osobama koje su bile uposlene u Generalnoj komandi Žandarmerije, a među privedenima 19 je u aktivnoj službi.\nNavodi se da je pokrenuta istraga protiv osumnjičenih za koje je utvrđeno da putem fiksnih telefona komunicirali sa članovima FETO-a, takozvanim "civilnim imama" uposlenima u Generalnoj komandi Žandarmerije.\nU saopćenju se navodi da je izdat nalog za pritvor za ukupno 53 osobe, uključujući 19 u aktivnoj službi, 32 otpuštenih i dva penzionisana vojna lica.\nU akcijama koje su izveli pripadnici antiterorističke jedinice Policijske uprave Ankara u 33 provincije uhapšena su 33 osumnjičena lica. U toku su akcije kako bi bili uhapšeni i drugi osumnjičeni.


Sastanak lokalnih timova za borbu protiv trgovine ljudima\nU periodu 30 – 31. 10. održan je dvodnevni sastanak lokalnih timova za borbu protiv trgovine ljudima, u sklopu projekta „Od opasnosti do sigurnosti: Unapređenje zaštite žrtava trgovine ljudima u Srbiji“, koji sprovode kolege i koleginice iz Međunarodnog komiteta spasa i Atine, uz podršku Vlade SAD-a. Tokom prvog dana sastanka predstavljeni su aktuelni trendovi, aktivnosti i inicijative u oblasti suzbijanja i sprečavanja trgovine ljudima, kao i tenutna situacija na terenu. Takođe, učesnici su imali priliku da čuju više o aktivnostima iz Akcionog plana za sprovođenje Strategije prevencije i suzbijanja trgovine ljudima, posebno ženama i decom i zaštite žrtava za naredne dve godine 2019-2020.\nU drugom delu, panelisti iz domaćih nevladinih organizacija, zajedno sa Helgom Konrad, direktorkom Regionalne inicijative za prevenciju i suzbijanje svih vrsta trgovine ljudima iz Austrije su diskutovali o budućnosti i perspektivama rada timova za borbu protiv trgovine ljudima i dobrim praksama u drugim zemljama.\nDrugog dana akcenat je bio na radu u manjim grupama kako bi se što efikasnje usaglasio tekst zajedničkog dokumenta Akcionog plana za 2019-2020. godinu, sa posebnim osrtom na plan i način komunikacije svih aktera, principe rada, kao i ciljeve i vrednosti rada tokom sprovođenja aktivnosti predviđenih planom.


U Gradišci obilježen dan BORS-a i Dan boraca Republike Srpske | Radio Gradiška 98,8 MHz\nU Gradišci obilježen dan BORS-a i Dan boraca Republike Srpske\nPovodom obilježavanja Dana boračke organizacije i Dana boraca Republike Srpske, u Gradišci je danas služen parastos i položeni vijenci na Centralnom spomen-obilježju poginulim borcima Odbrambeno-otadžbionskog rata.\nGradonačelnik Gradiške Zoran Adžić rekao je da treba odati poštu hiljadama boraca koji su krenuli na put stvaranja Republike Srpske u kojoj danas možemo dostojanstveno da živimo i razvijamo se.\n„Ovih dana vidimo koliko je bitno da se okupimo na značajne datume, da budemo jedinstveni i da čuvamo Republiku Srpsku i mogućnost da se razvijamo onako kako želimo. Moramo da budemo jedinstveni da bi sačuvali Republiku Srpsku, jer je ona garant opstanka srpskog naroda na ovim prostorima“, naglasio je Adžić čestitajući svim borcima Dan boraca Republike Srpske. On je dodao da Gradska uprava nastoji da u što većoj mjeri podrži boračku populaciju i rad Gradske boračke organizacije, navodeći da su izdvajanja iz gradskog budžeta za boračku populaciju od 2016. do ove godine povećana za 18 odsto.\n„Uspjeli smo da završimo spomenik poginulim borcima, objavimo Monografiju poginulih boraca Odbrambeno otadžbinskog rata sa područja Gradiške, a završavamo i projektno-tehničku dokumentaciju za izgradnju spomen sobe koja će biti posvećena, ne samo borcima Odbrambeno-otadžbinskog, nego i Drugog i Prvog svejtskog rata“, dodao je Adžić.\nPredsjednik Gradske boračke organizacije Milovan Gagić poručio je da borci moraju biti jednistveni u borbi za očuvanje Republike Srpske i nastojanjima da se obezbijedi bolji status svim boračkim kategorijama.\nU okviru obilježavanja Dana BORS-a i Dana boraca Republike Srpske, u Kulturnom centru u Gradišci predstavljena je knjiga „Ratovao sam“, čiji je autor ratni komadant 16. Krajiške motorizovane brigade Vlado Topić.\nTopić je istakao da je pisao o svom ratnom putu i svojim utiscima o ratnim dešavanjima, najtežim ratnim operacijama, ali i veselim momentima kojih je takođe bilo.\n„Knjiga nije završena i trebalo bi sada pisati knjigu na knjigu. Nisam siguran da se sada mogu odvažiti da pišem o onome što sad naši ljudi proživljavaju u ratu poslije rata“, dodao je Topić.\nNa svečanosti u Kulturnom centru predstavnici Gradske boračke organizacije dodijelili su priznanja i zahvalnice za doprinos unaprijeđenju statusa boračke populacije.\nZahvalnicu je dobio načelnik Odjeljenja za boračko-invalidsku zaštitu u Gradskoj upravi Gradiška Radomir Pjanić, koji je istako da ovu zahvalnicu doživljava kao dokaz dobre saradnje Gradske boračke organizacije i Odjeljenja na čijem je čelu, putokaz za buduću saradnju te priznanje da je dobro radio svoj posao.\nZahvalnice su dodijeljenje i predstavnicima javnih ustanova i preduzeća koje su u proteklom periodu podržale rad Boračke organizacije, te pojedincima iz mjesnih boračkih organizacija.\nKarapetrović: Osnovni zadatak Druš...\nGrupa od 25 penzionera otputovala...


SVET KOMPJUTERA - TEST RUN - BatteryCare 0.9\nŽivot jedne baterije\nIako svaki operativni sistem ima način da vas obavesti da li je računar priključen na struju ili zavisi od baterije, kao i koliko još autonomije imate, da li ste se zapitali da li je to sve što vam treba? BatteryCare je program čiji je posao da analizira potrošnju baterije, pa samim tim može i da vam predloži kako da joj produžite život.\nPo instalaciji ikonica programa smešta se u systray i odmah će vam biti ponuđeno da lako i brzo promenite način rada. Možete da aktivirate „izbalansirani” način rada, što u principu znači da laptop niti štedi niti rasipa bateriju, već ima neka umerena rešenja u slučaju da računar nije priključen na struju. Ako želite stroži režim, možete izabrati Power Saver ili High Performance. Podešavanja su vezana za Windows, ali pored njih BatteryCare nudi i dodatne mogućnosti. Pre svega, program prati cikluse pražnjenja baterije i prijavljuje statistiku, na osnovu koje možete da promenite radne parametre na režimu koji je aktivan.\nBatteryCare pruža izbor čitavog niza notifikacija i obaveštenja. Tu su, recimo, obaveštenja kada se preporučuje rekalibracija baterije, kada da se korisnik obavesti da je baterija kraju, notifikacija pri punjenju kada je baterija dovoljno napunjena ili kada je temperatura procesora previsoka. Takođe, možete da birate i da li želite da se BatteryCare aktivira zajedno sa podizanjem sistema ili ćete ga sami „pozivati” po potrebi. Ukoliko brinete za bateriju, prepustite brigu ovom programu.


Za vožnju sa stilom!\nHuawei CarFi je mobilni WiFi hotspot namijenjen za pristup internetu bežičnim putem unutar vašeg vozila.\nCarFi se postavlja u otvor za upaljač i aktivira putem "plug and play" opcije.\nPuni SE preko automobila, a ima i USB ulaz za punjenje telefona, tableta i drugih uređaja.\nLTE, DC-HSPA+/HSPA+/UMTS, GSM/GPRS/EDGEPriključuje se na 12V upaljač u automobiluUSB punjač 5V, 1AWi-Fi AP, do 10 korisnika\nCijena uređaja sa uračunatim PDV-om i popustom na odabrani paket iznosi 170,30 KM.\nCijena uređaja sa uračunatim PDV-om i popustom na odabrani paket iznosi 133,30 KM.\nCijena uređaja sa uračunatim PDV-om i popustom na odabrani paket iznosi 142,30 KM.\nCijena uređaja sa uračunatim PDV-om i popustom na odabrani paket iznosi 50,30 KM.\nCijena uređaja sa uračunatim PDV-om i popustom na odabrani paket iznosi 7,30 KM.\nCijena uređaja sa uračunatim PDV-om i popustom na odabrani paket iznosi 102,30 KM.\nCijena uređaja sa uračunatim PDV-om i popustom na odabrani paket iznosi 192,30 KM.\nCijena uređaja sa uračunatim PDV-om i popustom na odabrani paket iznosi #192,30 KM.\nCijena uređaja sa uračunatim PDV-om i popustom na odabrani paket iznosi 122,30 KM.\nCijena uređaja sa uračunatim PDV-om i popustom na odabrani paket iznosi 42,30 KM.\nCijena uređaja sa uračunatim PDV-om i popustom na odabrani paket iznosi 5,15 KM.\nCijena uređaja sa uračunatim PDV-om i popustom na odabrani paket iznosi 13,70 KM.


Melodium: Nastup na Sajmu pčelarstva\nIako većina Novosađana zna za Festival meda koji se obično odgirava sredinom septembra, malo ih je čulo za Sajam pčelarstva u našem gradu. Nije ni čudo, jer je u pitanju prvi sajam takve vrste, a koji se dešava na SPENS-u. Poziv za učešće nas je stoga iznenadio, iako uvek imamo pripremljen materijal za nastup.\n"Melodium klinci" su izveli pesme sa različitih kontinenata. Počeli smo sa našom narodnom "Sedi Ćira na vrh slame" u modernijem aranžmanu, a zatim izveli pesmu iz zapadne Afrike "Čej čej kule", koju tamošnja deca pevaju kao pozdrav suncu. Usledila je pesma koju mališani obožavaju - meksička "Bubašvaba" (La Cucaracha) u našoj verziji postaje slatka, razigrana i raspevana bubica. Šlag na torti je bila pesma iz Surinama izvedena na Sranang Tongo jeziku "Ala presi komisi d'a botri" (značenje: u svakoj kuhinji postoji šef), koju su deca izvela sa velikim poletom. Naravno, iako su dali sve od sebe, klinci su se slabo čuli jer su pevali "uživo", što je razumljiva retkost za takve manifestacije (ozvučenja koja se obično koriste kod nas ne mogu da obuhvate brojnu grupu pevača).\n"Melodium SHOW hor" je, kao i uvek, bio na zavidnom nivou. Osim već poznatog repertoara, prvi put smo izveli pesmu "Shoop shoop", koju je Teodora sjajno iznela kao solista. Dok su stariji horisti pevali i plesalu, mališani su se dobro zabavljali kao publika, skačući uz rokenrol. Neki od klinaca su pokušavali da kopiraju koreografiju, te je moguće da će upravo oni, za koju godinu, postati deo našeg hora.\nMoram da pohvalim organizaciju kulturno umetničkog programa (udruženje "Veliko kolo"), koja mi je u početku delovala preambiciozno za prvi put. Kako je najavljeno 900 izvođača, plašila sam se da bi mogla da se napravi tipična greška takvih manifestacija, gde deca čekaju na nastup po dva-tri-četiri sata. To sam i napomenula organizatoru u inicijelnom razgovoru, tražeći da se posveti posebna pažnja poštovanju dogovorene satnice. Na divno iznenađenje, ne samo da nismo čekali, već je scena bila spremna za nas i pre dogovorenog vremena! Fleksibilnost je dobro došla i publici i izvođačima da u međuvremenu prošetaju pored tezgi sa medom, propolisom i polenom.\nSve u svemu - vrlo lepo i korisno.


REAGOVALA BIJELA KUĆA: Naše carine su radi nacionalne sigurnosti, a turske su represija! - GlobalCir\nBijela kuća je u srijedu ocijenila kao “razočaravajuće” povećane turske carine na američku robu, uvedene kao odgovor na novi zahtjev za hitno puštanje na slobodu američkog pastora Andrewa Brunsona.\n“Turske carine su sigurno razočaravajuće i korak su u pogrešnom smjeru. Američke povećane carine na tursku robu su uvedene zbog interesa nacionalne sigurnosti, dok su turske represija”, izjavila je glasnogovornica Bijele kuće Sarah Sanders, prenosi Beta.\nCarine će se odnositi na robu vrijednu 533 milijuna dolara i predstavljaju odgovor na prošlotjednu odluku predsjednika SAD-a Donalda Trumpa da carine na uvoz iz Turske budu udvostručene – za uvoz čelika sa 25 na 50 posto, a za uvoz aluminija sa 10 na 20 posto.\nU Službenom listu Turske objavljena je odluka koju je potpisao turski predsjednik Recep Tayyip Erdogan, o uvođenju dodatnih finansijskih obaveza na uvozne američke proizvode. Dodatne obaveze su uvedene i na brojne kozmetičke, ali i brojne druge proizvode.\n“U ime svog naroda, zahvaljujem se emiru Katara, šeiku Tamimu bin Hamadu al-Thaniju i narodu Katara što su uz Tursku”, napisao je Erdogan na zvaničnom Twitter profilu. Podsjetio je kako je u srijedu imao veoma pozitivan sastanak s emirom Katara Al-Thanijem.\nKatar investira u Tursku 15 milijardi evra\n“Sa Al-Thanijem, koji je u našu zemlju stigao u radnu posjetu, imao sam veoma efikasan i pozitivan sastanak”, dodao je Erdogan.\nNa kraju je poručio da će Turska i Katar nastaviti sa bliskom saradnjom i u budućnosti. “Nastavit ćemo dodatno da jačamo naše odnose sa prijateljskim i bratskim Katarom u mnogim oblastima”, naveo je Erdogan.\nNekoliko sati ranije, katarski emir je najavio je da će ta zemlja vrlo brzo realizovati “investicioni paket” za Tursku u vrijednosti 15 milijardi dolara.


Prateći događanja oko predlaganja kandidata za premijersko mesto, još jednom se pokazalo da je funkcionisanje stranačkog jedinstva jedna od najvažnijih odlika našeg političkog života. I sâm nagoveštaj različitih mišljenja o tome koja će ličnost biti novi premijer na sastanku užeg predsedništva Demokratske stranke odmah je označen kao politikantsko preterivanje i medijski pokušaj da se unese razdor u nerazrušivo stranačko jedinstvo.\nNema sukoba, nema raskola – složno su ovih dana ponavljali stranački funkcioneri, trudeći se da preduprede i samu pomisao na ozbiljnije neslaganje oko ovog značajnog pitanja. Kao da je trebalo u našoj javnosti što pre preduprediti svaku mogućnost da se stekne utisak da je poremećeno sveto jedinstvo unutar Demokratske stranke. Bila je to bura u čaši, kako je te konsultacije okarakterisao predsednik Demokratske stranke Boris Tadić.\nOvakve reakcije su samo još jedan dokaz da su monolitnost i neprikosnoveno jedinstvo i dalje glavni faktori u skladnom funkcionisanju našeg stranačkog sistema, i da se svaki glas drugačije intonacije mora prigušiti. Različita mišljenja su neprijatni i neprihvatljivi eksces, činilac slabljenja i razaranja stranačkog jedinstva, kao jedinog jemstva za skladno i efikasno funkcionisanje političkih stranaka.\nBez obzira na sve političke spekulacije, ostaje dilema zašto su naše stranke u toj meri ranjive da mogu samo funkcionisati kao uređeni oligarhijski aparat, koji zavisi od neupitne volje stranačkog lidera. Zato i ostaje otvoreno pitanje da li je u pozadini različitih mišljenja u Demokratskoj stranci o predlogu kandidata za premijersko mesto reč o dubljem koncepcijskom razlikovanju. Kako tumačiti rezultat izjašnjavanja na užem predsedništvu Demokratske stranke, koji očigledno ne obavezuje predsednika, jer ima samo konsultativni karakter, pri čemu je očigledno da je uvažavanje ovakvih „konsultacija“ samo pitanje dobre volje stranačkog lidera.\nOvakav odnos govori o dubljem poremećaju demokratskih odnosa i demokratske procedure unutar ove stranke. Problem se još bolje može sagledati u svetlu odluke glavnog odbora, koji je ovlastio predsednika DS-a da predloži kandidata za premijera i kandidate za ministarska mesta u novoj koalicionoj vladi. I to je učinjeno tako što je otvoreno prekršen Ustav jer predsednik Republike ne može neposredno da vodi pregovore u ime stranke na čijem je čelu, jer mora ostati izvan stranačkih dogovaranja, budući da ga na to obavezuje njegov ustavni položaj, u kome on nakon procene koja politička stranka ili koalicija ima parlamentarnu većinu daje mandat za sastav vlade.\nAko je predsednik Republike aktivni faktor u stranačkim pregovaranjima, onda dolazimo u apsurdnu situaciju da se on legitimiše kao isključivo stranački opredeljena ličnost, a ne kao faktor jedinstva i građanskog legitimiteta u našem društvu. „Predsednik Tadić ima jasan mandat glavnog odbora DS-a da može sam da odredi i premijera i ministre.“ Ove reči novopostavljenog člana predsedništva DS-a Srđana Šapera jasno pokazuju do koje mere se otišlo u stvaranju političkih okolnosti u kojima predsednik Republike postaje jedini izvor vlasti. Međutim, mi još uvek imamo parlamentarni, a ne predsednički sistem, i ta činjenica je poznata i članovima glavnog odbora DS-a. Suštinska dilema našeg ne samo stranačkog već ukupnog društvenog života je da li se demokratija može razvijati kao sistem u kome se predsedniku stranke mogu davati neograničena ovlašćenja na osnovu kojih on može sam donositi važne i dalekosežne odluke.\nStranke nisu privatna stvar njenog predsednika, već su pre svega izraz javnog interesa. Ovakve izjave Šapera i drugih funkcionera DS-a, kao i davanje blanko ovlašćenja predsedniku stranke, pokazuju unutar DS-a izrazitu težnju stvaranja svojevrsnog kulta ličnosti, neprikosnovenog šefa stranke, ali i tendenciju da se na mala vrata uvodi funkcionisanje predsedničkog sistema, pri čemu predsednikovi ljudi od poverenja postaju jedna od glavnih poluga u vršenju vlasti i vođenju kadrovske politike. Demokratska stranka postaje neka vrsta dvorske stranke, što je veliko iskušenje i za demokratiju u Srbiji jer je DS i dalje središnja stranka, od koje u velikoj meri zavisi ukupan demokratski i politički razvoj našeg društva. Zato i nije veliko iznenađenje što nema ozbiljnih rasprava na sastancima glavnog odbora.\nSastav glavnog odbora je sve manje izraz izborne procedure i demokratskih odnosa u stranci, a većina članova je kooptirana. Kao posledica ovakvog načina postavljenja javlja se aklamatorstvo i apologetika, a sednice se svode na sve duže predsedničke monologe. Tako se stranka zatvara u oligarhijske krugove, a poslušništvo i odanost zamenjuju kritičko mišljenje. Ona sada i nema jasan politički i idejni profil, a programsku orijentaciju sve više prilagođava marketinškim zahtevima. Na ceni su stranački funkcioneri koji neće talasati i neće postavljati nezgodna pitanja, već odano slediti trenutnu stranačku politiku, vodeći pri tome računa o stavovima koji dolaze iz predsedničkog okruženja. Za Demokratsku stranku dugoročno nije dobro što se ne stvaraju uslovi za formiranje snažnih političkih ličnosti koje neće biti samo blede funkcionerske senke, pripadnici lobističkih koterija i klijentelistički klimoglavci spremni da službu stranci stave iznad odanosti demokratskim principima.\nO koterijskom duhu u našem stranačkom životu Jaša Prodanović je, pišući o delovanju Nikole Pašića, izneo sledeću ocenu: „Konačan ishod vođenja stranke bio je da od načelne stranke stvori ličnu koteriju, napuštenu od većine osnivača i najboljih ljudi partije. Zadržavši samo poslušnike oko sebe, znao je da mu niko ne može preoteti stranku, a neograničeno vlastoljublje sprečavalo ga je da stvori naslednika, o čemu nije ni pomišljao.“ Ove reči deluju danas deluju kao upozorenje, ali očigledno je da se u funkcionisanju naših stranaka gotovo ništa bitno ne menja, one samo potvrđuju već poznati oligarhijski obrazac. Možda mi demokratiju naivno i utopijski tražimo tamo gde nje i ne može biti.\nVeć je opšte mesto da je najveći problem našeg političkog života u tome što su sve naše stranke izrazito liderske organizacije, u kojima je važno biti deo liderske svite, a samim tim se uklapati u politički pragmatizam koji se upravo hrani oportunizmom, hipokrizijom i licemerstvom. Dalekosežno gledajući, za Demokratsku stranku je veoma štetno da njen predsednik bude jači od stranke. Ovakvo funkcionisanje Demokratske stranke kao marketinške agencije do sada je davalo dobre izborne rezultate, ali je veliko pitanje dokle će biti tako. Ovakav koncept u stvari razara unutrašnji stranački život, oduzima mu političku i idejnu dinamiku i podređuje ga zahtevima političkog marketinga. U nekoliko navrata je predsednik DS-a govorio o potrebi afirmacije novih ljudi i potrebi dalje demokratizacije odnosa u stranci. To su ostale izborne marketinške priče, pri čemu se u praksi još više sužavao postojeći vladajući sloj.\nDemokratska stranka je danas strogo centralizovana i oligarhizovana organizacija, čije ustrojstvo i dovodi do koncentracije političke moći u rukama male grupe ljudi. Tako pored demokratije bez naroda, o čemu je pisao Moris Diverže, sada na delu imamo stranke u kojima članstvo nema gotovo nikakav uticaj, a ni Demokratska stranka nije izuzetak u stvaranju i održavanju ovako izraženog demokratskog deficita.


Vesti online / Sport / Fudbal / "VESTI" u Beleku: Darkova dobra volja, Uprava na potezu\nRečima da eventualno angažovanje još jednog bočnog igrača "zavisi od statusa Darka Lazovića", generalni direktor Crvene zvezde Zvezdan Terzić je, pred odlazak iz Beleka u ponedeljak, izazvao potres tamo gde se najmanje očekivalo. Ofanzivni vezista, koji je do ovih priprema bio kapiten ekipe, a kojem je ta uloga ponovo namenjena posle povrede povratnika Aleksandra Lukovića, našao se u nezavidnoj situaciji.\nDokazao vernost crveno-belim bojama: Darko Lazović\nSa jedne strane se našlo objašnjenje Terzića kako "Crvena zvezda neće imati benefita od njegovog prelaska, osim u segmentu u kojem može da pomogne na terenu". Sa druge strane je činjenica da je Lazović pokazao u više navrata vernost klubu i u junu, kada mu ističe ugovor, biće šest godina od kada je došao na "Marakanu".\nU tom periodu je preživeo mnoge dobre i loše trenutke, osvojio titulu prvaka i dva nacionalna kupa i istakao da se neće štedeti do poslednjeg trenutka boravka u crveno-belom dresu, a pre polaska u Đenovu, sa kojom je postigao dogovor. Gledajući na taj način, zahtevi da se odrekne dela finansijskih sredstava koja mu pripadaju po važećem ugovoru, u zamenu za status standardnog prvotimca do kraja sezone, mogu se podvesti i pod termine "ultimatum" ili "ucena".\nBez Lukovića u prolećnoj polusezoni\nIzvesno je da je Crvena zvezda izgubila Aleksandra Lukovića za prolećnu polusezonu. Prva procena je bila da će odsustvovati mesec i po dana, posle pregleda u Antaliji, ali je sada jasno da će oporavak trajati najmanje dvostruko duže.\nNaime, Luković će, izvesno, biti podvrgnut operaciji zbog rupture Ahilove tetive, a zahvat će obaviti čuveni finski doktor Sakari Orava, specijalista za takve vrste povreda. Kontakt kluba i ovog lekara je uspostavljen preko našeg proslavljenog fudbalera Dejana Stankovića.\nKako god, čini se da je dogovor na pomolu i da će jedan od najprepoznatljivijih članova crveno-bele porodice u ovoj deceniji pronaći zajednički jezik sa sadašnjom upravom. Naime, nezvanično, Lazović je pristao da poslednjih šest meseci predvodi saigrače bez ikakve nadoknade, u nameri da se odbrani titula. Nezvanično, pristao je da "zaboravi" na te plate, kao i da mu se dosadašnji dug, koji se nagomilao, isplati na rate.\nAli, da bi dogovor bio potvrđen, prvi deo duga bi trebalo da bude uplaćen što pre, pošto je dostigao cifru od čak pola miliona evra. Imajući u vidu sve okolnosti i uvek dostupnu mogućnost Lazoviću da kroz eventualnu arbitražu naplati sva dugovanja, jasno je da su sada ključevi ovog, bar zvanično, neočekivanog problema, u rukama Uprave, koja je sada na potezu.


Potpisan Memorandum o saradnji sa Agencijom za sprječavanje korupcije - Centar za monitoring i istraživanje (CeMI)\nDirektor Agencije za sprječavanje korupcije Sreten Radonjić i izvršna direktorica Centra za monitoring i istraživanje Nikoleta Tomović potpisali su Memorandum o saradnji, kojim je postignuta saglasnost o sprovođenju efikasne javne kontrole nad djelovanjem i finansiranjem političkih subjekata i izbornih kampanja.\nMemorandumom o saradnji, koji je potpisala i izvršna direktorica Centra za razvoj nevladinih organizacija Ana Novaković, postignuta je saglasnost o budućim zajedničkim aktivnostima na podizanju nivoa javne etike, integriteta, transparentnosti i kontrole nad sprovođenjem javnih funkcija i ovlašćenja.\nMemorandumom su predviđene zajedničke aktivnosti na zaštiti zviždača i proaktivnom radu na podsticanju etične i zdrave radne sredine u javnom i privatnom sektoru, kao i drugim oblastima prevencije korupcije, uz poštovanje nadležnosti Agencije i misija strana potpisinica.\nSaradnja će se zasnivati na principima partnerstva, transparentnosti, odgovornosti i međusobnog informisanja.\nOvim Memorandumom, između ostalog, utvrđeni su konkretni modaliteti jačanja međusobne saradnje u osmišljavanju, planiranju i sprovođenju projekata i aktivnosti od obostranog interesa.\n„Cilj nam je da kroz zajedničku realizaciju konkretnih aktivnosti, u domenu svojih nadležnosti, našim kolegama i građanjima Crne Gore obezbijedimo dodatna znanja i vještine potrebne za efikasnu i kvalitetnu primjenu i poštovanje nacionalnih propisa i međunarodnih standarda u oblasti prevencije korupcije“ poručio je Radonjić nakon potpisivanja Memoranduma.\nMemorandum je otvoren i za druge organizacije civilnog društva koje prihvataju principe i odredbe tog akta, i koje su spremne da na osnovu uzajamnog poštovanja i razumijevanja, unapređuju i jačaju saradnju kroz zajedničko preventivno djelovanje u borbi protiv korupcije, i tako doprinesu razvoju kulture društva netolerantnog na korupciju.\n[:mn]NVO u malom procentu dostupne informacije koje dobijaju od opština[:][:mn]DIK umjesto Porobiću trebalo da da mandat Laličićkoj[:]


Složni preko žice: O čemu su pričali Putin i Makron - 15.09.2017, Sputnik Srbija\nSložni preko žice: O čemu su pričali Putin i Makron\nPredsednici Rusije i Francuske, Vladimir Putin i Emanuel Makron, u telefonskom razgovoru su se založili za rešavanje situacije u vezi sa Severnom Korejom... 15.09.2017, Sputnik Srbija\nrusija, vesti, svet, francuska, sirija, severna koreja, vladimir putin, emanuel makron\n15:21 15.09.2017 (Osveženo: 19:25 15.09.2017)\n© Sputnik / Sergey Guneev / Uđi u foto-galerijuPredsednici Francuske i Rusije Emanuel Makron i Vladimir Putin tokom sastanka u Versaju\nPredsednici Rusije i Francuske, Vladimir Putin i Emanuel Makron, u telefonskom razgovoru su se založili za rešavanje situacije u vezi sa Severnom Korejom isključivo političkim i diplomatskim sredstvima i nastavkom direktnih pregovora.\n„Šefovi država dele mišljenje da je neprihvatljiva dalja eskalacija napetosti na Korejskom poluostrvu, puna nepopravljivih posledica, i da je ovu izuzetno tešku situaciju potrebno rešiti isključivo političkim i diplomatskim sredstvima, nastavljajući direktne razgovore“, saopštila je pres-služba Kremlja.\nPutin i Makron su takođe razgovarali o situaciji u Siriji, uključujući stvaranje zona deeskalacije i pronalaženje političkog rešenja u toj zemlji.\n„Obe strane su naglasile potrebu za daljim promovisanjem političkog rešavanja sirijske krize. Izražena je spremnost za povećanje rusko-francuske koordinacije, uključujući i u okviru Ženevskog procesa pod pokroviteljstvom Ujedi‘njenih nacija“, navodi se u saopštenju.\nKremlj je naveo da je tokom detaljne razmene mišljenja o Siriji Putin svom francuskom kolegi govorio „o nedavnim uspesima koji su sirijske oružane snage, uz podršku ruske avijacije, postigle u borbi protiv terorističkih grupa u toj zemlji“.\nSirijska vojska zauzima strateške visoravni oko Dejr el Zora\n14 Septembar 2017, 16:17\n„Istaknut je značaj konsolidovanja napora svetske zajednice kako bi terorizam u Siriji konačno bio eliminisan. Dotaknuti su i neki aspekti rada u Astani na pokretanju i obezbeđivanju zona deeskalacije“, istakla je služba za medije.\nSa svoje strane, Makron je promovisao francuski predlog za uspostavljanje kontakt-grupe za Siriju, uz učešće stalnih članova Saveta bezbednosti UN i drugih država koje bi mogle da utiču na normalizaciju situacije u Siriji, saopštio je Kremlj.\nKijev spreman za mirovne snage u Donbasu\n5 Septembar 2017, 13:36\nŠkolsko primirje u Ukrajini\nRazgovarajući o situaciji u Ukrajini šefovi dveju zemalja naglasili su značaj strogog poštovanja takozvanog „školskog primirja“.\n„Istaknut je značaj potpunog i bezrezervnog poštovanja postignutih dogovora, sa obe sukobljene strane, uključujući tzv. ’školsko primirje‘ koje je dogovoreno u kontakt-grupi, a koji su podržali lideri država ’normandijskog formata“, navodi se u saopštenju.\nNa kraju telefonskog razgovora predsednici Rusije i Francuske su se složili da intenziviraju kontakte na međunarodnom i bilateralnom planu na višem i drugim nivoima.


BZNR ~ Pogledaj teme - POŽAR U LONDONU IZAZVAN LJUDSKOM GREŠKOM I NEMAROM\n< Događaji/Primeri loše prakse ~ POŽAR U LONDONU IZAZVAN LJUDSKOM GREŠKOM I NEMAROM\nPoslao: Uto Jun 20, 2017 10:53\nPridružio: 04 Avg 2009 Poruke: 44\nLondon -- Gradonačelnik Londona Sadik Kan izjavio je da je požar u višespratnici u prestonici, u kojem je život izgubilo 58 ljudi, prouzrokovan "greškom i nemarom".\nKan je posetio crkvu koja se nalazi u blizini 24-spratne zgrade "Grenfel tauer" gde je prisustvovao službi održanoj u znak sećanja na žrtve požara koji je izbio u sredu.\nTom prilikom priznao je da se lokalna zajednica oseća "frustrirano i besno" zbog toga kako se reagovalo na nesreću, preneo je AFP.\n"U zajednici vlada osećanje da je prema njima odnos bio loš jer su neki od njih siromašni. Ta tragedija je mogla da se srpeči i nije morala da se dogodi, a tragedija koju gledamo je posledica grešaka nemara poltičara i vlade", kazao je Kan.\nBritanski ministar finansija Filip Hamond izjavio je nešto ranije da je vlada poštovala bezbednosne preporuke donete 2009, a da će izmene sigurnosnog protokola biti moguće tek nakon zvannične istrage o požaru.\nOpozicioni političari optužuju vladu da je ignorisala bezbednosne preporuke koje su donete 2009. i revidirane 2013. kada je još jedan požar u Londonu usmrtio šest osoba, ali Hamond tvrdi da to nije tačno.\n"Očigledno je da smo te preporuke razmotrili kao i to što se sa njima dogodilo. Po mojoj proceni, mi smo korektno i primereno odgovorili na te preporuke", rekao je Hamond za BBC.\nBritanska premijerka Tereza Mej nalazi se pod pritiskom zbog požara koji je prošle nedelje izbio u višespratnici u Londonu u kom je poginulo 58 osoba, prenosi Rojters.\nKako je AP prethodno izvestio, premijerka Tereza Mej, se u subotu sastala sa 15 preživelih i lokalnih zvaničnika u svojoj zvaničnoj rezidenciji u Dauning stritu.\nPoslao: Pon Jun 26, 2017 12:41\nPridružio: 07 Apr 2015 Poruke: 35\nBritanska vlada saopštila je danas da je 60 višespratnica "palo" na testu bezbednosti koji je izvršen nakon što je najmanje 79 osoba stradalo u požaru u jednoj od takvih zgrada u Londonu ranije ovog meseca.\nBritanski zvaničnici vrše testove na oko 600 zgrada širom Engleske, nakon požara koji je 14. juna zahvatio višespratnicu na zapadu Londona, što je izazvalo bes javnosti zbog smanjenja budžeta konzervativne vlade.\nOko 4.000 osoba je evakuisano u petak iz svojih domova u severnom Londonu, pošto je vatrogasna služba saopštila da njihovi blokovi nisu bezbedni, prenosi Rojters.\nBritanski zvaničnici ranije su saopštili da u Engleskoj ima oko 600 zgrada sa sličnim zidnim oblogama kakve je imala višespratnica koja je izgorela u požaru


Zatražen pritvor za petoricu puštenih - Detektor\n4. Decembra 2013.00:00\nTužilac Ibro Bulić zatražio je od Apelacionog vijeća Suda BiH da odredi pritvor Milenku Trifunoviću, Brani Džiniću, Slobodanu Jakovljeviću, Aleksandru Radovanoviću i Branislavu Medanu zbog opasnosti od bjekstva i narušavanja javnog reda i mira.\n“Iako Zakon o krivičnom postupku ne propisuje proceduru za određivanje pritvora u slučaju ukidanja presude, Tužilaštvo BiH smatra da odredbe Evropske konvencije za zaštitu ljudskih prava to omogućavaju, kroz zaštitu interesa države u cilju ostvarivanja pravde”, rekao je Bulić.\nNekadašnji pripadnici Drugog odreda Specijalne policije iz Šekovića, Trifunović, Džinić, Medan, Jakovljević i Radovanović osuđeni su 2009. na ukupno 153 godine zatvora zbog pomaganja genocida u Srebrenici.\nMeđutim, odlukom Ustavnog suda BiH iz oktobra ove godine ukinuta im je drugostepena presuda zbog pogrešne primjene krivičnog zakona. Oni su osuđeni po Krivičnom zakonu BiH, a Ustavni sud BiH je istakao da je trebao biti primijenjen Krivični zakon bivše Jugoslavije, prema kojem su im mogle biti izrečene niže kazne.\nSva petorica su uhapšeni 2005. i proveli su u pritvoru i na izdržavanju kazne preko osam godina.\nSvih pet branilaca optuženih je istaklo da je prijedlog Tužilaštva BiH za određivanje pritvora “nedopušten i nezakonit” s obzirom da se poziva na Evropsku konvenciju, a ne na bosanskohercegovačke zakone.\n“S obzirom da ne postoji relevantna zakonska odredba po kojoj se može odrediti pritvor, eventualno određivanje ove mjere bilo bi kršenje ljudskih prava optuženih, kroz proizvoljno lišenje slobode”, kazao je Rade Golić, Trifunovićev branilac.\nGolić je dodao i da je Ustavni sud BiH prethodno utvrdio da se “stvari koje nisu decidirano navedene u Zakonu o krivičnom postupku, ne mogu tumačiti na štetu optuženih”.\nDžinićeva braniteljica Suzana Tomanović je rekla da je neprihvatljivo pozivanje Tužilaštva BiH na Evropsku konvenciju s obzirom da je njen zadatak da “štiti prava građana od države, a ne državu od građana”.\nBoško Čegar, advokat optuženog Jakovljevića, istakao je da je Apelaciono vijeće nenadležno za donošenje odluke o pritvoru, “s obzirom da se time onemogućava mogućnost žalbe na odluku”, te dodao da je njegov klijent, time što je došao na oba poziva za ročišta, dokazao da ne želi bježati.\nDragan Gotovac i Branislav Jamina, branioci optuženih Radovanovića i Medana, također su tražili da se prijedlog Tužilaštva BiH odbije kao neosnovan.\nPrije početka ročišta po prijedlogu za određivanje pritvora, predsjedavajući sudija Tihomir Lukes je kazao da je odbijen zahtjev Medanove Odbrane za izuzeće sutkinje Azre Miletić.\nLukes je rekao i da će ročišta na kojem će se raspraviti o daljnjem toku postupka petorici optuženih biti održano 23. i 24. januara naredne godine.\nApelaciono vijeće će o prijedlogu za određivanje pritvora odlučiti naknadno.\nLice: Lukes Tihomir


Registracija stambene zajednice vrši se dostavljanjem prijave i potrebne dokumentacije koja je navedena u prilogu.\nPodnošenju prijave i potrebne dokumentacije predhodi održavanje sednice skupštine stambene zajednice i sastavljanje zapisnika sa odlukom o izboru upravnika stambene zajednice, čiji obrazac se nalazi u prilogu.\nČlanovi skupštine stambene zajednice su svi vlasnici posebnih delova (član 41. Zakona o stanovanju i održavanju zgrada („Sl. Glasnik RS“ br. 104/2016)).\nSkupština stambene zajednice i upravnik kao obavezni organi stambene zajednice svoje aktivnosti obavljaju u skladu sa Zakonom o stanovanju i održavanju zgrada („Sl. Glasnik RS“ br. 104/2016) i ostalim pozitivno pravnim propisima koju uređuju predmetnu oblast.\nU prilogu je pored Zakona o stanovanju i održavanju zgrada priložen i Pravilnik o sadržini registra i dokumentaciji potrebnoj za registraciju i evidenciju podataka o stambenim zajednicama kao i načinu podnošenja podataka i dokumenata.\nObrzac zapisnika sa sednice i Odluka o izboru upravnika\nEvidencioni podaci o zgradi\nPravilnik o registru stambenih zajednica


Šeranić je istakao da Ministarstvo intenzivno radi na rešavanju problema obezbeđivanja kontinuirane nabavke medicinskog kiseonika u Republici Srpskoj, podsećajući da ih je kompanija “Meser” u petak obavestila o mogućnosti da Srpskoj doznači 60 tona medicinskog kiseonika, piše Srpskainfo.\n– Međutim, putem naših kontakata, lokalnih i međunarodnih, uspeli smo da kroz saradnju sa ovom kompanijom, danas dobijemo obavest i za veće količine kiseonika u cisternama i bocama – rekao je Šeranić.\nŠeranić je istakao da je danas održan sastanak ministarske konferencije u oblasti zdravstva, kojim je predsedavala ministar civilnih poslova u Savetu ministara Ankica Gudeljević, a koji je Ministarstvo zdravlja iniciralo prošle sedmice.\n– Izneli smo predlog da se po modelu Srbije napravi rezervna opcija, koja bi omogućila da se snabdevanje kiseonikom, koji je odgovarajućeg kvaliteta i bezbedosti, shodno potvrđenim nalazima laboratorije prošle sedmice, obezbedi za vreme od tri meseca, kako bi mogli da završimo adminitrativne procedure vezano za nabavku i dopremanje medicinskog kiseonika kao leka u zdravstvene ustanove u Srpskoj uz osiguranu kontrolu kvaliteta, efikasnosti i bezbednosti od Agencije za lekove i medicinska sredstva BiH – rekao je Šeranić.\nNažalost, naveo je Šeranić, Agencija za lekove nije dala saglasnost po ovom pitanju.\n– Od ministarske konferencije zatraženo je da se stručno veće Agencije uključi u modele rešavanja ovog problema i u modele rešavanja Pravilnika o dobroj proizvođačkoj praksi za medicinske gasove kojim se definišu određene stvari za koje smatramo da su neustavne – rekao je Šeranić.\nSastanku ministarske konferencije, koji je održan u onlajn formatu, prisustvovali su predstavnici ministarstava zdravlja Republike Srpske i Federacije BiH, Odeljenja za zdravstvo Brčko distrikta, Ministarstva civilnih poslova u Savetu ministara, te Agencije za lekove BiH.


VIVAX frižider DD-265 WH A - Idealno.rs\nPočetna / Bela tehnika / Frižideri / Frižideri sa zamrzivačem / VIVAX frižider DD-265 WH A\nPonuda prodavnice milsoft za proizvod Vivax DD 265 WH. Ispravnost cene i podataka proveri na internet stranici prodavnice.\nBoja bela, inox\nDubina (u cm) 58 cm\nNeto zapremina zamrzivača (u l) 45 l\nVisina (cm) 143 cm\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za VIVAX frižider DD-265 WH A i izberi najbolju. Frižideri sa zamrzivačem iz kategorije Frižideri je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda VIVAX DD-265 WH A i vidi da li ti odgovara ili pogledaj druge proizvode brenda VIVAX. Opis i tehnički podaci proizvoda VIVAX DD-265 WH A se mogu razlikovati od onih u internet prodavnici u kojoj obavljaš kupovinu. VIVAX frižider DD-265 WH A je dostupan u prodavnici milsoft po ceni, koja je navedena pored svakog prodavca u meniju "Prodavnice".\nGarantne uslove za VIVAX frižider DD-265 WH A proveri u prodavnici u kojoj nameravaš da obaviš kupovinu. Slika za VIVAX DD-265 WH A je simbolična, zato se pre kupovine u prodavnici uveri da je proizvod isti.


Kina se nada da će pitanje Kosova i Metohije biti rešeno dijalogom\nStalni predstavnik Kine u UN Liu Đieji je u utorak na otvorenoj sednici SB UN o Kosovu i Metohiji izrazio nadu da će Beograd i Priština nastaviti dijalog i uložiti napore u zaštitu mira i stabilnosti na Balkanu i u Evropi. Stalni predstavnik Kine , koja ovog meseca predsedava Savetom bezbednosti, je na jučera\nStalni predstavnik Kine u UN Liu Đieji je u utorak na otvorenoj sednici SB UN o Kosovu i Metohiji izrazio nadu da će Beograd i Priština nastaviti dijalog i uložiti napore u zaštitu mira i stabilnosti na Balkanu i u Evropi.\nStalni predstavnik Kine , koja ovog meseca predsedava Savetom bezbednosti, je na jučerašnjoj sednici izneo kineske stavove o rešavanju pitanja Kosova i Metohije. Kina smatra da je najbolji način za rešavanje ovog pitanja postizanje prihvatljivog sporazuma putem dijaloga i pregovora, u okviru rezolucija SB, rekao je Liu.\nOn je visoko ocenio napore koje Srbija ulaže u pronalaženje političkog rešenja kosmetskog pitanja, pozdravio održavanje konstruktivnog dijaloga između Beograda i Prištine i postizanje sporazuma o telekomunikacijama, energetici i drugim oblastima.\nSledeća ⇨ Antić: Milijardu dolara kredita od Kine\nPrethodna ⇦ ZAGREB: ''Dan otvorenih vrata'' u Veleposlanstvu NR Kine


Nov 22, 2021 Xiaomi\nKorporacija Xiaomi, koja proizvodi elektroniku i pametne uređaje, dobila je najvišu ocenu za svoju IoT (Internet stvari ili Internet inteligentnih uređaja) bezbednost od strane IoT Bezbednosne fondacije (Internet of Things Security Foundation – IoTSF) .\nXiaomi je učestvovao na IoTSF 2021 virtuelnoj konferenciji, globalnom događaju održanom 3. i 4. novembra, koji je bio fokusiran na IoT sajber bezbednost. Xiaomi, koji je najveća svetska potrošačka AIoT platforma, podelio je svoje uvide u bezbednost IoT-a. Tokom događaja, IoTSF je objavio izveštaj koji je pokazao da je Xiaomi među najboljim kompanijama koje primenjuju politiku otkrivanja ranjivosti sistema. Izveštaj još jednom demonstrira Xiaomi-jevu vodeću poziciju kada je u pitanju bezbednosti IoT uređaja.\nIoTSF je formiran 2015. godine kao odgovor na rastuće pretnje za IoT primenu. IoTSF ima više od 100 članova, uključujući kompanije kao što su ARM, Cisco, BSI, Mastercard i Xiaomi, koji zajedno teže da pronađu načine da unaprede IoT bezbednost. Virtuelna konferencija IoTSF 2021 bila je sedma godišnja konferencija koju je održao IoTSF. Delegati iz različitih kompanija, institucija i organizacija razgovarali su o pitanjima bezbednosti IoT pametnih uređaja i podelili najnovija istraživanja i najnovije prakse za izgradnju sigurnog i pouzdanog IoT ekosistema.\nKevin Song, šef odeljenja za bezbednost i usklađenost privatnosti kompanije Xiaomi, održao je prezentaciju pod nazivom „Praksa usvajanja okvira za usklađenost sa IoT bezbednosti“ na konferenciji. U svojoj prezentaciji, Kevin je objasnio kako je Xiaomi izgradio svoj bezbednosni okvir koristeći najviše standarde u industriji, kao što su standardi IoTSF i ETSI EN 303 645 koji je jedan od prvih kohezivnih globalnih standarda za IoT sajber bezbednost.\nIoTSF je objavio Izveštaj o otkrivanju savremene kontrole ranjivosti bezbednosnih sistema, koji detaljno opisuje načine detektovanja ranjivosti različitih tehnoloških kompanija. Xiaomi je bio na „zelenoj listi“, a to su kompanije koje ne samo da ispunjavaju osnovne zahteve, već ispunjavaju i prošireni granični test IoTSF-a. Prema izveštaju, postoji 20 drugih kompanija iz celog sveta koje su takođe uspešno ušle na zelenu listu izveštaja zajedno sa Xiaomi-jem, uključujući Google, Microsoft, Siemens, Bosch, LG i Panasonic, itd.\nDžon Mur, suosnivač i generalni direktor IoTSF-a, rekao je: „Misija IoTSF-a je uvek bila da pomogne da IoT proizvodi budu bezbedni za povezivanje. Kao deo te misije, podigli smo svest i pozvali proizvođače IoT opreme da usvoje pristup koji na prvo mesto stavlja bezbednost i posvete više pažnje rastućem broju bezbednosnih pretnji IoT-a. Xiaomi je dobar primer odgovornog proizvođača koji se odaziva na taj poziv i dobar je primer kompanije koja ozbiljno shvata najbolju bezbednosnu praksu. Xiaomi je bio aktivan u demonstriranju svojih obaveza – na primer, objavljivanjem Politike otkrivanja ranjivosti od 2019. i transparentnošću u pogledu toga kako se njegovi timovi pridržavaju principa bezbednosti u svim fazama životnog ciklusa proizvoda. Ponosni smo što su članovi IoTSF-a i što pokazuju liderstvo na tržištu.”\nXiaomi je jedan od najboljih brendova pametnih telefona na svetu. Takođe je uspostavila najveću svetsku potrošačku AIoT platformu. Xiaomi, kao kompanija za pametnu proizvodnju i kućnu elektroniku, nudi stotine proizvoda i ima više od 374,5 miliona pametnih uređaja (osim pametnih telefona i laptopova) povezanih na svoju platformu. Od 30. juna 2021. godine Xiaomi je posvećen poboljšanju bezbednosne zaštite svojih IoT proizvoda i poboljšanju korisničkog iskustva.\nXiaomi je bio jedan od implementatora ioXt alijanse. U julu 2021, Mi 360° kućna bezbednosna kamera je dobila Kitemark sertifikat za stambene IoT uređaje od Britanske standardne institucije (BSI), dok je Xiaomi Home aplikacija dobila Kitemark sertifikat za bezbedne digitalne aplikacije. Kompanija je takođe bila lider u uspostavljanju laboratorije specijalizovane za bezbednost IoT-a, za istraživanje novih bezbednosnih tehnologija i za pružanje moćne zaštite za pametan način života koji je omogućen tehnologijom.


Kako stati na put modernom siledžijstvu velikih tehnoloških kompanija - Sputnjik Srbija\n20:45 16.01.2021 Preuzmite kraći link\nDanas niko nema tačnu ideju kako bi demonopolizacija trebalo da izgleda. Jedino su očekivanja usmerena ka tome da poimanje sveta ne bi trebalo da zavisi od nekolicine ljudi koji su na čelu najbogatijih kompanija na svetu, kaže IT konsultant Vojislav Rodić.\nZa oslobođenje od monopola nekoliko tehnoloških kompanija naš sagovornik vidi dva puta. Jedan od njih je tehnološki – napravite vašu aplikaciju i pozovete korisnike da je koriste.\nOslobođenje od siledžijstva velikih tehnoloških kompanija – izgradite svoj Internet\n„Ali ako je ta aplikacija na dva dominantna marketa, odnosno prodavnice aplikacija, Eplovom i Guglovom, to znači da zavisite od nekog drugog. Naravno, možete da kažete, nema problema, imam i svoj veb sajt na mom serveru u mom dejta centru. Odlično, ali ne zaboravite, da biste bili vidljivi u celom svetu, a danas je svaki ozbiljan posao orijentisan globalno, morate da imate komercijalne odnose sa velikim brojem drugih firmi koje vam omogućavaju da uopšte budete vidljivi, da ne budete lake žrtve masovnog hakerskog napada…“, napominje Rodić.\nU ovom slučaju se može desiti, kao što se nedavno dogodilo sa društvenom mrežom Parlor, da firme koje pružaju infrastrukturne Internet usluge „osete potrebu“ da vas isključe.\nTeoretski moguće, ovo rešenje je, prema Rodićevom mišljenju, preskupo i u praksi teško ostvarivo, pogodno samo za velike države jer se radi o izgradnji paralelnog sistema – novog Interneta koji će biti u upotrebi samo u jednoj zemlji. Međutim, to onda nije Internet sa globalnom prisutnošću.\nRegulatorna rešenja na dugom štapu\nSa druge strane stoje regulatorna rešenja, kaže Rodić; međutim i ona su problematična, u najmanju ruku neizvesna. Podržavljenje kompanija koje pružaju infrastrukturne usluge, prema mišljenju našeg sagovornika, nije rešenje.\n„Nisam siguran da je baš svaka država bolja od svakog vlasnika društvene mreže, ali tu ima jedan drugi problem. Mi često doživljavamo da su neke firme američke, evropske, ruske, kineske… Kada pogledate gde su im sedišta, nisu tamo gde očekujete, tako da tu postoji i pravni problem u slučaju nekog eventualnog podržavljenja“, kaže on.\nJedno od pitanja oko koga se u Americi trenutno lome koplja je treba li internet provajderima i operatorima društvenih mreža ukinuti imunitet koji imaju po članu 230 Zakona o telekomunikacijama iz 1996, prema kome su oni samo pružaoci usluga i ne odgovaraju za sadržaj koji neko drugi šalje preko njihovih resursa ili postavlja na njihove servere.\n„To je omogućilo eksploziju Internet usluga i povećanje broja korisnika. Ali sada smo došli do druge situacije u kojima vlasnici društvenih mreža preuzimaju uredničke poteze, ne samo ukidajući nečije naloge, nego i ubacujući svoje poruke upozorenja i naravoučenija u poruke korisnika tih mreža. Drugim rečima, ako ste oslobođeni odgovornosti zato što pružate infrastrukturnu uslugu, to je u redu, ali ako se mešate u sadržaj onda ste urednik. Ako ste urednik medija, mediji imaju odgovornost“, ističe Rodić.\nUkoliko se taj nivo odgovornosti društvenim mrežama uvede, pojavljuje se mogućnost da budu tužene, a posledice toga niko ne može da predvidi, dodaje on.\nJedinu nadu da će se pronaći način da se monopol tehnoloških kompanija razbije je tužba koju je pred Njujorškim sudom pre nekoliko nedelja podnelo 48 američkih saveznih država protiv Fejsbuka pod optužbom za monopolsko ponašanje i gušenje konkurencije.\nOno što je zanimljivo je, prema Rodićevim rečima, to što su se svi, bez obzira na političku pripadnost i ideološke poglede na svet, složili da velike društvene mreže predstavljaju protivtežu političkom uticaju.\n„Drugim rečima, ne radi se o sukobu konzervativaca i liberala, levice i desnice, nego se radi o mnogo većem sukobu između korporacija sa jedne i političkih entiteta sa druge strane. Radi se o sukobu državnog suvereniteta i suvereniteta globalnih korporacija koje svet isključivo posmatraju kao celinu. Pošto je to skoro pokrenuta tužba, očekujem da će potrajati godinama, jer sa jedne strane imate države sa neograničenim resursima, a sa druge jednu od najbogatijih korporacija na svetu koja takođe može da angažuje velike timove advokata i da dugo učestvuje u suđenju sa vrlo neizvesnim završetkom“, kaže Rodić.\nKako funkcioniše monopol tehnoloških kompanija\nSamopouzdanje „Petorici konjanika“, kako se kolokvijalno nazivaju velike tehnološke kompanije (Guglu, Majkrosoftu, Fejsbuku i Eplu odnedavno se priključio i Amazon), ne ulivaju samo enormno veliki prihodi, koji su se, uzgred budi rečeno, u vreme pandemije, kada su mnogi izgubili posao i osetili drastičan prihoda, drastično uvećali. To je i osećaj nezamenjivosti koji imaju zahvaljujući monopolskom položaju koji su izgradili.\nKako taj monopol funkcioniše? Iza društvenih mreža stoji niz kompanija koje su nevidljive krajnjim korisnicima i koje omogućavaju da čitav sistem funkcioniše, objašnjava Rodić, a pošto se savremeni Internet ne služi ni laptopom, niti desktopom, već mobilnim telefonom, aplikacije preuzimamo sa dva dominantna marketa – jednog za Android telefone, čiji je vlasnik Gugl i drugi za Ajfone, čiji je vlasnik Epl.\n„Kao što Beograd ima gust i razgranat saobraćaj, a u stvari ima nekoliko osetljivih raskrsnica i kada na njima dođe do nekog zastoja, poremećaj se oseti u celom gradu, tako je i na Internetu. Tu imate nekoliko velikih kompanija koje drže najveći deo saobraćaja, najveći deo mesta gde možete da preuzmete vaše aplikacije, odakle možete da ih koristite“, objašnjava Rodić.\nVeliki prihodi plus samopouzdanje jednako je monopol\nKazne očigledno nemaju uticaja na velike tehnološke kompanije – države mogu da ih kažnjavaju do mile volje, ali prihodi koje ostvaruju daju im slobodu da plate kazne i nastave po starom. Videli smo kako izgleda kada Irska kazni Fejsbuk sa pola miliona evra. Videli smo kako izgleda kada Francuska kazni Gugl sa 100 miliona, a Amazon sa 35 miliona evra. U ponašanju velikih tehnoloških kompanija, „Petorice konjanika“ (Guglu, Majkrosoftu, Eplu i Fejsbuku odnedavno se priključio i Amazon), ne menja se ništa.\nNe menja se ni kada 400 veoma uticajnih (da ne kažemo najuticajnijih) političara sveta apeluje na Amazon da promeni svoju poslovnu praksu, ni kada meksički predsednik Manuel Lopez Obrador zatraži da jedna od tema sastanka G20 bude i uticaj koji na svetsku komunikaciju imaju vlasnici društvenih mreža ili kada turski predsednik Redžep Tajip Erdogan ugasi svoj Votsap nalog i pređe na alternativnu, tursku, društvenu mrežu.\nInternet, monopol, društvene mreže


Da li će Francuska presuditi prilikom ukidanja sankcija Rusiji? - 28.04.2016, Sputnik Srbija\nDa li će Francuska presuditi prilikom ukidanja sankcija Rusiji?\nOdluka francuskog parlamenta da podrži rezoluciju kojom se poziva na ukidanje sankcija Rusiji je pokušaj vršenja pritiska na Brisel da one budu ublažene ili u... 28.04.2016, Sputnik Srbija\nevropa, vesti, svet, francuska, dušan proroković\n© Sputnik / Vladimir Sergeev / Uđi u foto-galerijuZastave Rusije, EU i Francuske na šetalištu u Nici, Francuska\nOdluka francuskog parlamenta da podrži rezoluciju kojom se poziva na ukidanje sankcija Rusiji je pokušaj vršenja pritiska na Brisel da one budu ublažene ili u potpunosti ukinute. Međutim, malo je verovatno da će inicijativa uroditi plodom sve dok Nemačka po tom pitanju ne donese čvrst stav, smatra Dušan Proroković iz Centra za strateške alternative.\nFrancuska za ukidanje sankcija Rusiji (video)\n28 April 2016, 11:31\nNajveći problem je u tome što odluka francuskog parlamenta nije obavezujuća, pa nijedan francuski zvaničnik nije dužan da postupa u skladu sa njom, već na nju samo gleda kao na signal da nešto u spoljnoj politici mora da se menja, kaže Proroković.\n„Ja nisam siguran da će Francuska glasati protiv sankcija Rusiji — pretpostavljam da će se to rešavati na drugačiji način, jer jedan deo francuskih vlasti nije ni učestvovao u donošenju ovakve odluke. Najverovatnije će se problem rešavati putem razgovora i dogovora s ostalim partnerima pre nego što uopšte i dođe na dnevni red. Na kraju krajeva, taj proces usaglašavanja se tako i rešava u evropskim institucijama — retko se dogodi da, kada odluka jednom dođe na dnevni red, bude odbijena ili preinačena“, tvrdi naš sagovornik.\nU EU sve više onih koji žele da ukinu sankcije Rusiji\nS ekonomskog stanovišta, evropske zemlje, kaže Proroković, trpe velike gubitke zbog sankcija Rusiji — oni se mere desetinama milijardi evra na godišnjem nivou. U svetlu ekonomske i migrantske krize, i sve češćih terorističkih napada koji zahtevaju ogromna bezbednosna izdvajanja iz budžeta, Evropska unija, pa čak i Francuska, koja je peta najjača svetska privreda, ne mogu sebi da dozvole taj luksuz da nastave da vode trgovinski rat sa Rusijom.\n„Iz tog razloga, ja očekujem dosta kolebanja unutar Unije i nastavak tihog sukoba između evropskih istitucija, s jedne, i država-članica EU, sa druge strane. Čini mi se da će u ovom kontekstu najvažnije biti odluka Nemačke, jer ukoliko ta zemlja bude čvrsto insistirala da se ublaže sankcije Rusiji — do toga će i doći. Francuska, Mađarska i Austrija ne mogu baš puno toga da urade“, ističe sagovornik Sputnjika.\nFrancuski političar: Gubimo zbog sankcija koje su nametnule SAD\n28 April 2016, 09:41\nNajveći problem je, objašnjava Proroković, što evropsku birokratiju niko ne bira — samim tim, oni nikome i ne polažu račune — a domaći političari zavise od glasova birača, i zato je logično da u zemlji u kojoj se bliže izbori, kao što je Francuska, ovakva inicijativa stigne iz parlamenta.\nIstovremeno, Minski sporazumi i situacija na jugoistoku Ukrajine su samo izgovori da bi se nastavile sankcije prema Rusiji, uprkos tome što države-članice EU trpe veliku štetu, kaže Proroković. Do jula ima još vremena, a Francuska je napravila iskorak, kao i nemački socijalisti i mađarski i slovački premijeri. Dakle, broj političara i partija koji se za ovu inicijativu zalažu je sve veći, zaključuje sagovornik radija Sputnjik.\nSličnog mišljenja je i Mihail Nejžmakov sa ruskog Instituta za proučavanje globalizacije i društvenih pokreta. On ocenjuje da je ovo samo početak procesa, budući da je i izvršna vlast u Francuskoj u principu spremna da razmotri ovo pitanje — i to ne samo republikanci, koji su u opoziciji, nego i druge stranke. Ali konačna odluka ostaje na Evropskoj uniji — a ona će je, podseća Nejžmakov, doneti u julu.


Zvezda - Bajern i Meridianbet tiket: Pogodite kartone, prvi korner, tačan rezultat – Sport na dlanu\n26/11/2019 redakcija Tipovanje 0\nCrvena zvezda dočekuju Bajern iz Minhena u 5. kolu Lige šampiona, ovog utorka od 21 čas na stadionu „Rajko Mitić“.\nSrpski prvak igra poslednji meč grupne faze pred svojim navijačima, i to protiv najatraktivnijeg rivala. Razlika između dva kluba u igračko-platežnom smislu je tolika, da je Zvezda apsolutni autsajder (kvota na „keca“ 10.5).\nUpravo zato je možda pravi izbor za sve ljubitelje klađenja Meridianbet kvota 4.60 na 1X&GG – dakle Zvezda ne gubi uz barem po gol na obe strane.\nNeko čudo takve vrste kao pre 28 godina potrebno je i sada izabranicima Vladana Milojevića, kao što su napravili učenici Ljupka Petrovića.\nIsto tako je jasno da će Zvezda pitanje evropskog proleća rešavati na gostovanju Olimpijakosu u poslednjem kolu. Do tada pogađajte vreme prvog žutog kartona, ko izvodi prva tri kornera na meču, tačan rezultat…\nMERIDIANBET TIKET AZ Alkmar – Partizan: „Dvojka“ u Holandiji za evropsko proleće


Britanska kraljica Elizabeta Druga spremna je da plati do 67.000 dolara godišnje čoveku koji bi upravljao njenim profilima na društvenim mrežama, a sve u cilju pronalaska, kako je sama rekla, novih načina da se održi njeno prisustvo u javnosti i na svetskoj sceni.\nKraljevska porodica, koja je odnedavno prisutna i na LinkedInu, naglasila je da taj posao podrazumeva i animiranje publike širom sveta, a ne samo u Velikoj Britanije i zemljama Komonvelta, preneo je portal Klix.ba.\n"Uspešan kandidat rukovodio bi malim digitalnim timom stručnjaka, kreirao strategiju sadržaja naših digitalnih kanala i radio s kolegama kako bi kontinuirano poboljšavali naše digitalno prisustvo", navodi se u saopštenju.\nIzabrana osoba mora da obezbedi, kako se traži, da kraljičini digitalni kanali izazovu interes i privuku publiku, uz očuvanje reputacije i uticaja ove porodice. Ta osoba bi takođe trebalo da bude iskusna u korišćenju različitih platformi za upravljanje sadržajem, društvenih mreža i analitičkih alata, piše CNBC.\nMenadžer društvenih mreža imao bi godišnje 33 dana odmora (uključujući praznike), besplatan ručak, obuku i doprinose za penziju. Navedeno je i to da se godišnja plata kreće između 45.000 i 50.000 funti (oko 67.000 dolara), u zavisnosti od iskustva.


Telenor banka: Odobrenje keš kredita za manje od 24 sata - Zena.rs\nTelenor banka: Odobrenje keš kredita za manje od 24 sata\nTelenor banka dodatno je olakšala i pojednostavila proces odobrenja keš kredita i kreditne kartice. Korisnici dobijaju odgovor najkasnije za 24 sata od trenutka podnošenja zahteva, bez dodatne dokumentacije.\nNeophodna dokumentacija dostavlja se nakon odobrenja kredita, prilikom potpisivanja ugovora.\n„Podnošenje zahteva za kredit, kao i ceo proces upoređivanja kamatnih stopa i troškova, najčešće su stresni za korisnike. Zato smo pojednostavili proces i korisnicima omogućili da na jednostavan način obračunaju svoje mesečne obaveze, bez dodatnih troškova.\nPovratnu informaciju o odobrenju kreditne kartice, pozajmice po tekućem računu ili kredita dajemo u roku od 24 sata od trenutka podnošenja zahteva, dok korisnici mogu da dobiju odgovor i u roku od 15 minuta. Time štedimo vreme korisnika, jer nema potrebe da prikupljaju dokumentaciju pre nego što dobiju povratnu informaciju“, kaže Miloš Polovina, direktor marketinga Telenor banke.\nPotrebna dokumentacija koja se dostavlja nakon odobrenja obuhvata potvrdu o zaposlenju i visini zarade, kao i rešenje o administrativnoj zabrani. Kada je reč o penzionerima, potrebno je da obezbede tri poslednja penziona čeka ili uverenje o penzionisanju, koje izdaje PIO fond.\nZahtev za kredit putem aplikacije mogu da podnesu svi korisnici koji imaju otvoren račun u Telenor banci, prijavu stalnog boravka na teritoriji Republike Srbije, odnosno status rezidenta, i imaju zasnovan radni odnos ili su penzioneri. Za više informacija posetite internet stranu Telenor banke.


Podrška mladima · 24.12.2015\nLakše do sopstvenog posla\nRezultati prvog dela projekta koji se odnosi na razvoj Poslovnog inkubatora za početničko preduzetništvo na Poslovnom fakultetu Valjevo Univerziteta Singidunum predstavljeni su na stručnom savetovanju „Podrška preduzetništvu mladih“.\nIntervju sa Vladimirom Petrovićem · 21.09.2014\nDomaći film je deo našeg identiteta\nFilmski festival Parkoskop okupio je mlade Valjevce oko iste ideje – da se očuva domaća kinematografija. Među njima je i Valjevac, reditelj Vladimir Petrović, koji kaže da su Valjevci verni svom gradu, tako su i filmadžije odlučile da mu nešto vrate, pa možda ovaj festival postane i nešto više.\nValjevska stomatologija · 18.09.2014\nRedovnim pregledima do zdravih zuba\nDa građani Srbije malo pažnje posvećuju oralnom zdravlju pokazuju brojne statistike. Poražavajući je podatak da među srednjoškolcima ima onih koji su već izgubili nekoliko zuba, ali ohrabruje to da odlaskom u školske ambulante deca stiču naviku da redovno posećuju zubara.\nIzveštaj o budžetu · 10.09.2014\nTerzić : Domaćinski smo vodili javne finansije\nGradski budžet u prvih šest meseci realizovan je sa 43,5 odsto, smanjena su transferna sredstva, a do juna su izmirene sve obaveze prema korisnicima, naznačeno je u izveštaju o izvršenju budžeta Grada, koji su usvojili gradski većnici.\nGradsko veće · 9.09.2014\nObnova kuća do kraja novembra?\nČlanovi Gradskog veća usvojili su izveštaj o merama koje su preduzete na otklanjanju posledica majskih poplava i klizišta. Zamenik gradonačelnika Žarko Kovač naglasio je da je ovo „preliminarni izveštaj o aktivnostima na sanaciji posledica poplave“.


Izdavanje stanova Junkovac - Moja Nekretnina\nJunkovac, Lazarevac, Beograd\nZa koliko se može izdati stan na lokaciji Junkovac?\nAktuelna ponuda za izdavanje stanova Junkovac\nProsečna cena kada je u pitanju Izdavanje stanova Junkovac\nNa teritoriji Junkovac u proteklih mesec dana nije objavljen veliki broj nekretnina kako za izdavanje tako i za prodaju. Zbog toga podaci o prosečnoj ceni izdavanja-prodaje nekretnina na ovoj lokaciji nije reprezentativan.\nStanovi za izdavanje Junkovac\nTretnutno je u na srpskom tržištu nekretnina u ponudi 0 oglasa za izdavanje stanova Junkovac. Ovde ih možete pogledati:\nProcena vrednosti nekretnine Junkovac